title: Kastilia

text: Kastilia () on muinainen Espanjan kuningaskunta. Se käsitti kaksi aluetta, Vanhan-Kastilian ("Castilla la Vieja") Iberian niemimaan luoteisosassa ja Uuden-Kastilian ("Castilla la Nueva") maan keskellä. Maa on ehkä saanut nimensä lukuisten linnojen () mukaan, joita maahan rakennettiin reconquistan aikana.


title: Kastilia

text: Nimi "Castilla" tunnetaan jo 800-luvulta, jolloin sitä käytettiin pienestä alueesta Burgosin maakunnassa Cantabrian vuorten juurella. Kastilia oli kokoelma pieniä kreivikuntia, joita hallitsivat Asturian ja Leónin kuninkaat. Fernán González (k. 970) yhdisti Kastilian pääkaupunkinaan Burgos ja laajensi sitä etelään. Kreivien García Fernández (k. 1005) ja Sancho García (k. 1017) aikana Kastilian raja saavutti Duerojoen.


title: Kastilia

text: Vuonna 1029 Sancho III Suuri irtautui Leónin vallasta ja jätti Kastilian pojalleen Ferdinand I:lle (1037–1065), joka otti kuninkaan arvonimen. Toledon valtaus 1085 lisäsi Uuden-Kastilian kruununmaihin.


title: Kastilia

text: Kastilia ja León yhdistyivät jälleen vuosiksi 1072–1157, mutta irtautuivat sen jälkeen. Alfonso VIII pakotti Leónin kuninkaan vannomaan uskollisuutta itselleen 1188 ja saavutti siten johtoaseman niemimaalla. Tällöin Kastilia ulottui etelässä jo Tajojoelle asti. Leónin kuninkaat eivät kuitenkaan suostuneet tukeman Kastiliaa taistelussa islamilaisen Espanjan almohadeja vastaan, vaan kuningaskuntien keskinäinen kamppailu heikensi niitä. Las Navas de Tolosan taistelussa 1212 suurin osa etelästä joutui Kastilialle. Vuonna 1230 Kastilian Ferdinand III nousi myös Leónin valtaistuimella ja yhdisti jälleen kuningaskunnat, ja seuraavina vuosina valloitettiin Córdoba (1236), Murcia (1243) ja Sevilla (1248).


title: Kastilia

text: Vuosina 1383–1385 Kastilia yritti vallata myös Portugalin, mutta epäonnistui. 1400-luvulla hovi siirtyi Valladolidiin. Vuonna 1412 Kastilian prinssi Ferdinand I asetettiin Aragonian valtaistuimelle, mikä edelsi kuningaskuntien lopullista liittoa. Kastilia ja Aragonia liittoutuivat 1469, kun Aragonian Ferdinand II nai Kastilian Isabellan. Tämä johti viimein Espanjan yhdistymiseen 1516, kun heidän pojanpoikansa Kaarle peri molemmat kruunut. Kastilia valloitti Navarran eteläosan 1512. Kun kastilialaiset ja ranskalaiset joukot olivat vallanneet Katalonian vuosina 1714–1715, perustuslakia muutettiin vuonna 1716 ja moderni keskushallintoinen Espanjan valtio oli syntynyt.


title: Kastilia

text: Nykyisin Kastilian alueet kuuluvat Espanjan itsehallintoalueisiin Kastilia ja León, Kastilia-La Mancha ja Madrid.


title: Kastilia

text: Kastilian kielestä tuli Espanjan pääasiallinen kieli, joka tunnetaan edelleen nimellä "castellano". Samoin Amerikkoihin kulkeutunut kulttuuri oli etupäässä kastilialaista. Nykyisin Espanjan teollisuuskeskukset ovat siirtyneet muodostuneet pääasiassa Kastilian ulkopuolelle ja se on jäänyt taloudellisesti jälkeen.


title: Minnesota

text: Minnesota on 32. Yhdysvaltoihin liittynyt osavaltio. Pohjoisessa keskilännessä sijaitsevan "North Star Staten" rajanaapureita ovat Kanada pohjoisessa sekä Pohjois-Dakotan, Etelä-Dakotan, Iowan ja Wisconsinin osavaltiot. Osavaltion väkiluku vuonna 2014 oli noin 5,5 miljoonaa. Suurimmat kaupungit ovat Minneapolis, pääkaupunki Saint Paul, Duluth ja Saint Cloud. Osavaltio on tunnettu yli 15 000 järvestään ja kansallisesti kylmistä talviolosuhteistaan. Nimi Minnesota tulee dakotaintiaanien kielen sanoista "mni sota", jotka tarkoittavat ”usvaista vettä” ja ovat heimon Minnesotajoesta käyttämä nimitys.


title: Minnesota

text: Minnesotan rajanaapureita ovat Kanada pohjoisessa sekä Pohjois-Dakotan, Etelä-Dakotan, Iowan ja Wisconsinin osavaltiot.


title: Minnesota

text: Minnesotan maisemaa on muokannut jääkausi. Noin puolet on kumpuilevaa, hedelmällistä vijelysmaata. Osavaltion pohjoisosassa korkeuserot ovat suurempia, siellä on kivisiä harjuja ja syviä järviä.


title: Minnesota

text: Minnesotan suuret joet ovat Minnesota, Mississippi, Rainy River, Red River ja St. Croix. Kaikkiaan osavaltiossa on tuhansia puroja ja jokia, joista osa yhtyy Red Riveriin ja Rainy Riveriin ja laskee Hudsoninlahdelle, osa virtaa itään Suurten järvien kautta Atlanttiin ja osa Mississippin kautta Meksikonlahdelle. Joet ja noin 12 000 järveä peittävät yhteensä 13 000 neliökilometriä, ja sisävesimaisemat ovat tyypillistä Minnesotan maisemaa. Siellä on myös metsämaita ja preeriaa.


title: Minnesota

text: Minnesotan yleisin lintu on punaolkaturpiaali. Kansallislintu on amerikanjääkuikka. Suuria nisäkkäitä kuten hirviä ja mustakarhuja tavataan lähinnä osavaltion pohjoisosassa. Valkosilmäkuha on kansalliskala ja urheilukalastajien suosima saalis.


title: Minnesota

text: Vuoden kuumin kuukausi on heinäkuu, jolloin keskimääräinen ylin lämpötila Duluthissa on noin 25 astetta. Keskimääräinen alin on pakkasen puolella marraskuusta maaliskuuhun, kylmimmillään tammikuussa -16,9 astetta.


title: Minnesota

text: Alueella asuivat alun perin metsästystä ja keräilyä harjoittaneet ojibwe- ja dakotaheimot.


title: Minnesota

text: Alue luovutettiin Yhdysvalloille Pariisin toisessa sopimuksessa 1783, mutta silti rajaselkkaukset Brittiläisen Pohjois-Amerikan kanssa (nykyinen Kanada) olivat tavallisia. Alue kuului sekä Illinoisin, Michiganin että Wisconsinin territorioihin, kunnes vuonna 1849 – Iowan osavaltion liityttyä Yhdysvaltoihin – muodostui oma Minnesotan territorio. Siihen kuului suuri osa sekä Pohjois-Dakotan että Etelä-Dakotan osavaltioista. Minnesota liittyi Yhdysvaltoihin 32. osavaltiona 11. toukokuuta 1858, ja territorion jäljelle jääneestä maa-alasta muodostui Dakotan territorio.


title: Minnesota

text: Minnesotaan rakennettiin Yhdysvaltojen ensimmäinen vesivoimala Saint Anthonyn putoukselle vuonna 1882. Rautakaivosteollisuus alkoi Minnesotan pohjoisosassa, kun Soudanin kaivos avattiin vuonna 1884. Rautaa löytyi muualtakin. Louhoksilta rakennettiin rautateitä (esimerkiksi Duluth, Missabe and Iron Range Railway) Yläjärven rannalla sijaitseviin Two Harborsiin ja Duluthiin, jotta rautamalmi saataisiin rahdatuksi jalostamoille. Noiden kaupunkien suurilla malminlastauslaitureilla rautamalmi lastattiin laivoihin kuljetettavaksi itään Suurten järvien poikki. Kaivosteollisuus edisti Duluthin kehitystä pikkukaupungista menestyväksi suurkaupungiksi.


title: Minnesota

text: Teollistumisen seurauksena väestö alkoi keskittyä enemmän kaupunkialueille. Vuoteen 1900 tultaessa Twin Citiesistä oli tulossa kaupankäynnin keskus, mitä vauhditti Minneapolis Grain Exchange -yhtiö ja Federal Reserve Bank -pankin perustaminen. Vaurastuneet teollisuusmiehet tukivat taiteita, ja Minnesotan orkesteri perustettiin vuonna 1903.


title: Minnesota

text: Suurella lamalla oli useita vaikutuksia Minnesotaan. Iron Rangen louhosalueella työttömyys nousi seitsemäänkymmeneen prosenttiin. Tilannetta pahensi se, että samaan aikaan Suuria tasankoja vaivasi kuivuus vuodesta 1931 vuoteen 1936.


title: Minnesota

text: Toiseen maailmansotaan liittyvä varustelu paransi työllisyyttä ja sai aikaan jopa työvoimapulaa. Honeywell-yhtiö rakensi lentokoneiden hallintalaitteita ja periskooppitähtäimiä sukellusveneisiin ja kehitti myös automaattisen sytyttimen ilmatorjunta-ammuksiin.


title: Minnesota

text: Esikaupunkien kehitys kiihtyi sodan jälkeen, koska uusia asuntoja tarvittiin.


title: Minnesota

text:
Hubert Humphrey oli minnesotalainen poliitikko, josta tuli tärkeä  John F. Kennedyn tukija ja Lyndon B. Johnsonin varapresidentti.
Walter Mondale oli puolestaan Jimmy Carterin varapresidenttinä.


title: Minnesota

text: Minnesotan lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 57 jäsentä, alahuoneessa eli edustajainkokouksessa on 134 jäsentä. Edustajainkokouksen jäsenet valitaan neljän vuoden välein.


title: Minnesota

text: Ylintä toimeenpanovaltaa käyttää kuvernööri. Vuodesta 2019 kuvernöörinä on ollut demokraattisen puolueen Tim Walz.


title: Minnesota

text: Osavaltio on jaettu 87 piirikuntaan.


title: Minnesota

text: Minnesota luopui kuolemanrangaistuksesta vuonna 1911. Sen ottamista uudelleen käyttöön on ehdotettu useita kertoja, yleensä jonkun paljon julkisuutta saaneen henkirikosjutun yhteydessä.


title: Minnesota

text: Minnesotan bruttokansantuote vuonna 2010 oli 270 miljardia dollaria. Se oli Yhdysvaltojen osavaltioista 17. sijalla.


title: Minnesota

text: Suuri osa osavaltion tuotannosta tulee yhä maataloudesta, ja Minnesota onkin Yhdysvaltain johtava maissin, soijapapujen ja sokerijuurikkaiden tuottaja. Myös rautamalmin louhinta ja metsäteollisuus ovar tärkeitä, vaikkakin hiipuvia, teollisuudenaloja.


title: Minnesota

text: Noin kolme neljäsosaa työpaikoista on palvelualalla. Bloomingtonin kaupungissa sijaitsee Yhdysvaltain suurin ja maailman toiseksi suurin ostoskeskus, Mall of America. Rochesterin kaupungissa taas sijaitsee kansallisesti kuuluisa Mayo Clinic, joka tuottaa terveyspalveluja myös Floridassa ja Arizonassa.


title: Minnesota

text: Osavaltion kymmenen suurimman työllistäjän joukossa on seitsemän sairaalaa tai muuta terveydenhoitoalan laitosta. Ykköstilaa pitää kuitenkin Minnesotan yliopisto, seitsemäntenä on West Thomson Reuters -asianajotoimisto ja kahdeksantena sijoitusneuvontaa antava Ameriprise Financial.


title: Minnesota

text: Vuonna 1988 intiaaneille annettii lupa järjestää uhkapelejä reservaattien työllisyyden parantamiseksi. Nykyisin pelit ovat tärkeä tulonlähde osavaltiolle.


title: Minnesota

text: Minnesotassa yksityishenkilöiden tuloverotus on porrastettu neljään luokkaan, vuonna 2013 korkein veroprosentti oli 9,85 %. Veroaste vuonna 2010 oli 10,79 % eli liittovaltion keskiarvon (9,9%) yläpuolella.


title: Minnesota

text: Minnesotassa on kaikkiaan 43 lentoasemaa. Suurin niistä on Minneapolis-Saint Paulin kansainvälinen lentoasema. Satamia on viisi: Duluth, International Falls, Minneapolis, Saint Paul ja Taconite.


title: Minnesota

text: Minnesotan 5,3 miljoonasta asukkaasta 86,5 % on valkoisia. Osuus on suurempi kuin Yhdysvalloissa keskimäärin (tiedot vuosilta 2008-2012).


title: Minnesota

text: Noin neljäsosalla minnesotalaisista on ainakin osa juuristaan Pohjoismaissa, mutta saksalaiset muodostavat suurimman yhtenäisen etnisen ryhmän.


title: Minnesota

text: Minnesotan osavaltion tunnuslintu on amerikanjääkuikka, kukka kruunutikankontti ja laulu Truman E. Rickardon ja Arthur E. Upsonin "Hail! Minnesota!".


title: Minnesota

text: Minnesotan kulttuurielämä heijastelee osavaltion asukkaiden monipuolista etnistä taustaa. Osavaltiossa järjestetään useita pow-wow -tapahtumia vuosittain, saksalaiset järjestävät festivaalin ja tsekkiläistaustaiset sadonkorjuujuhlat. Skotlantilaisia juuria muistetaan Ylämaan kisoissa Farmingtonissa.


title: Minnesota

text: Minnesotan orkesteri sai Grammyn vuonna 2014 Sibelius-levytyksistään.


title: Minnesota

text: Minnesotalla on joukkue jokaisessa suuressa ammattilaisurheiluliigassa: Minnesota Vikings (NFL), Minnesota Timberwolves (NBA), Minnesota Twins (MLB) ja Minnesota Wild (NHL). Jalkapalloseura Minnesota United pelaa pääsarjaa MLS-liigassa.


title: Minnesota

text: Lisäksi Minnesotan yliopiston joukkue Gophers osallistuu useisiin lajeihin. Erityisesti jääkiekolla on maaseudulla perinteisesti vahva asema.


title: Isä

text:
Isä on lapsen miespuolinen vanhempi. Isyys voidaan määritellä biologisen, sosiaalisen ja laillisen suhteen perusteella. Jos biologisesta isyydestä ei ole varmuutta, varmistuksen voi tarvittaessa saada DNA-testillä.
Isäksi voi tulla myös adoptoimalla lapsen.


title: Isä

text: Suomen lain mukaan äidin aviomies on lapsen isä, kun lapsi on syntynyt avioliiton aikana. Tätä kutsutaan isyysolettamaksi. Isyysolettaman tarkoitus on suojella perheyhteyttä. Jos avioliitto on miehen kuoleman johdosta purkautunut ennen lapsen syntymää, on aviomies lapsen isä, kun lapsi on syntynyt sellaiseen aikaan avioliiton purkautumisen jälkeen, että lapsi on voinut tulla siitetyksi avioliiton aikana . Jos biologiset vanhemmat eivät ole naimisissa keskenään, isyys voidaan vahvistaa joko tunnustamisen perusteella tai oikeuden päätöksellä. Vahvistetusta isyydestä seuraa velvollisuus osallistua lapsen elatukseen ja oikeus tehdä lapsen äidin kanssa sopimuksia, tai hakea oikeuden päätöstä, lapsen huoltajuudesta, tapaamisoikeudesta ja siitä kumman vanhemman luona lapsi asuu. Lisäksi lapsesta tulee isänsä perillinen.


title: Isä

text: "Isäpuoli" on äidin uusi aviomies, jos hän ei ole lapsen biologinen eikä lain mukainen isä. Lapsella saattaa olla isäpuoli, mikäli hänen vanhempansa ovat eronneet tai jos äiti on jäänyt leskeksi ja mennyt myöhemmin uuteen avioliittoon.


title: Isä

text: Monessa maassa vietetään isänpäivää, jolloin lapset muistavat isiään. Suomessa isänpäivä on marraskuun toinen sunnuntai.


title: Yoda

text: Yoda on kuvitteellinen hahmo, joka esiintyy George Lucasin luoman "Tähtien sodan" universumissa. Yodan ensiesiintyminen oli vuonna 1980 elokuvassa "Imperiumin vastaisku". Alkuperäisissä elokuvissa hän koulutti Luke Skywalkerista jediä taistelemaan Galaktista Imperiumia vastaan. Esiosatrilogiassa hän toimi jediritarikunnan suurmestarina ja palveli korkea-arvoisena kenraalina Kloonisodissa.


title: Yoda

text: Elokuvassa "Imperiumin vastaisku", Luke Skywalker saapuu Obi-Wan Kenobin hengen opastamana etsimään Yodaa planeetta Dagobahilta. Yoda ei aluksi ollut paljastaa Lukelle henkilöllisyyttään ja käyttäytyi kuin höperö vanhus testatakseen Luken ja R2-D2:n kärsivällisyyttä. Kun Yoda puhuttelee Obi-Wanin henkeä ja sanoo kuinka Lukella ei ole kärsivällisyyttä, Luke tajuaa pienen vihreän olennon olevan etsimänsä voimakas jedimestari. Koska Lukessa on samaa vihaa ja holtittomuutta kuin isässään, Yoda ei haluaisi opettaa tälle Voiman käyttöä. Mutta Obi-Wanin hengen taivuttelemana hän suostuu. Mutta ennen kuin Luke ehtii suorittaa koulutuksensa loppuun, hän näkee näyn ystävistään vaikeuksissa ja lähtee Dagobahilta pelastamaan heidät, vastoin Yodan ja Obi-Wanin varoituksia. Luke lupaa palata Dagobahiin, mutta Yoda uskoo olleensa oikeassa Luken holtittomuudesta koko ajan. Obi-Wan piti Lukea heidän viimeisenä toivonaan, mutta Yodan mukaan "oli eräs toinenkin".


title: Yoda

text: Yoda tekee vain lyhyen esiintymisen elokuvassa "Jedin paluu". Hänestä oli tullut sairas ja heikko. Hän kertoo Luken jo suorittaneen koulutuksensa, mutta tulevan oikeaksi jediksi vasta kun kohtaa uudelleen Darth Vaderin. Yoda vahvistaa sen, että Vader on Luken isä, minkä Vader itse oli kertonut Lukelle Pilvikaupungissa. Sitten Yoda kuolee rauhallisesti 900-vuotiaana ja hänen kehonsa katoaa tullen "yhdeksi Voiman kanssa". Yoda oli kuitenkin kertonut Lukelle, että on toinenkin Skywalker. Ja vähän ajan kuluttua Obi-Wanin henki kertoi Lukelle toisen Skywalkerin olevan Luken piilossa pidetty kaksoissisar, jonka Luke tajuaa olevan prinsessa Leia. Elokuvan lopussa, Imperiumin kukistumisen jälkeen, Luke näkee Yodan hengen yhdessä Obi-Wanin ja Anakin Skywalkerin (Vaderin todellisen minän) henkien kanssa.


title: Yoda

text: Elokuvassa "" esiintyi nuorempi versio Yodasta. Kyseisessä elokuvassa hahmo toteutettiin nukkena viimeistä kertaa, mutta vuoden 2011 Blu-ray -julkaisussa Yoda-nukke oli korvattu tietokoneanimoidulla hahmolla, joka nähtiin myös esiosatrilogian myöhemmissä osissa.


title: Yoda

text: Elokuva sijoittuu 35 vuotta ennen "Imperiumin vastaiskua" ja siinä Jedimestari Qui-Gon Jinn tuo jedineuvoston eteen nuoren Anakin Skywalkerin, jonka Jinn uskoi olevan muinaisissa ennustuksissa mainittu salaperäinen "valittu", joka toisi tasapainon Voimaan. Yoda aistii Anakinissa paljon pelkoa, mikä johtuu Anakinin kaipauksesta äitiään kohtaan. Yoda ja muut neuvoston jäsenet, joita johti Yodan ohella Mace Windu, kieltäytyivät antamasta lupaa kouluttaa poika jediksi. Kun sith-lordi nimeltä Darth Maul oli surmannut Qui-Gon Jinin, Obi-Wan Kenobi anoi Yodalta lupaa kouluttaa Anakin, koska oli luvannut niin edesmenneelle mestarilleen. Yoda antoi Obi-Wanille jediritarin arvonimen ja vastentahtoisesti luvan kouluttaa Anakin.


title: Yoda

text: Elokuvassa "", oli Yodan ensimmäinen tietokoneanimioitu esiintyminen. Kymmenen vuotta "Pimeän uhan" tapahtumien jälkeen, Yoda oli huolestunut Galaktisen tasavallan tilanteesta, kun separatistijärjestö Yhdistyneiden aurinkokuntien konfederaatio alkoi kapinoida sitä vastaan. Kun Naboon senaattori Padmé Amidala yritetään salamurhata jo toisen kerran, Obi-Wan Kenobi ja Anakin Skywalker laitetaan ylikansleri Palpatinen ehdotuksesta suojelemaan häntä. Geonosiksen taistelun lopussa hän saapuu muiden jedien tueksi mukanaan Palpatinen valtuuttama Tasavallan klooniarmeija. Lopussa hän saapuu pelastamaan Obi-Wanin ja Anakinin kreivi Dookulta, joka taistelun lopuksi onnistuu pakenemaan.


title: Yoda

text: Elokuvassa "" Yoda johtaa jedineuvoston pyrkimyksiä etsiä salaperäinen sith-lordi Darth Sidious. Ylikansleri Palpatinelle oli myönnetty jo lähes rajattomia hätävaltuuksia ja hän alkaa sekaantua jedien asioihin nimittämällä Anakinin edustajakseen jedineuvostoon. Neuvosto myöntää paikan Anakinille, mutta ei jedimestarin arvoa. Anakin alkaa tämän myötä kuitenkin menettää uskoaan jedeihin.


title: Yoda

text: Anakin kysyy Yodalta neuvoja enteellisiin näkyihinsä läheisten kuolemista. Yoda, joka ei tiedä Anakinin olevan salaa naimissa Padmén kanssa tai Padmén raskaudesta, neuvoo häntä luopumaan tunteistaan. Tyytymättömänä tähän, Anakin kääntyy Palpatinen puoleen, joka paljastaa olevansa Darth Sidious, ja manipuloi nuoren jedin ryhtymään hänen uudeksi sith-oppilaakseen Darth Vaderiksi.


title: Yoda

text: Palpatine antaa kloonisotilaille käskyn 66 tappaa kaikki jedikenraalinsa. Yoda oli tähän aikaan planeetta Kashyyykillä, missä hän komensi kloonisotilaita ja wookiee-sotureita taisteluun separistien taisteludroideja vastaan. Kun kloonisotilaat muualla päin galaksia surmasivat jedikenraalejaan, Yoda tunsi muiden jedien kuolemat Voiman kautta. Kloonikomentaja Green sekä erään toisen kloonisotilaan yrittäessä salamurhata Yodan, nämä saivat itse surmansa yrityksessä. Wookiee-johtajien Tarffulin ja Chewbaccan avulla Yoda pakeni Kashyyykiltä ja palasi Coruscantiin missä hän tapasi Obi-Wanin ja senaattori Bail Organan. Organan lähtiessä senaatin hätäkokoukseen, missä Palpatine muutti Tasavallan Imperiumiksi, Yoda ja Obi-Wan palasivat Coruscantin jeditemppeliin, missä jopa lapsioppilaat oli surmattu. He saavat selville Anakinin olevan vastuussa temppeliin jääneiden jedien kuolemasta. Yoda päättää kohdata Palpatinen ja lähettää Obi-Wanin pysäyttämään Vaderin. Obi-Wan ei haluaisi tappaa Anakinia, mutta Yoda toteaa "Anakinin olevan poissa ja Darth Vaderin ottaneen hänen paikkansa".


title: Yoda

text: Yoda ja Palpatine käyvät valosapelitaistelun, jonka aikana he tuhoavat osan senaatintalon istuntosalista. Yoda kuitenkin joutuu loplta perääntymään ja päättää lähteä Dagobahiin piilottelemaan Imperiumilta, kunnes tulisi uusi tilaisuus tuhota sithit. Ennen lähtöään hän todistaa Padmén kuolemaa sekä Luken ja Leian syntymää ja neuvoo Obi-Wania viemään Luken Tatooinelle setänsä ja tätinsä luokse. Lisäksi hän vielä kertoo Obi-Wanille olleensa yhteydessä Qui-Gonin henkeen. Yodan ja Obi-Wanin lisäksi vain senaattori Organa, Larsin perhe sekä R2-D2 tiesivät Anakinin lasten todelliset henkilöllisyydet..


title: Yoda

text: Yodan ääntä kuullaan elokuvassa "", joka sijoittuu aikaan 30 vuotta Imperiumin kukistumisen jälkeen. Nuori romunkerääjä Rey kuulee Yodan äänen osana näkyään, jonka hän kokee koskettaessaan valosapelia, joka kuului Lukelle ja aiemmin Anakinille.


title: Yoda

text: Elokuvassa "" Yoda esiintyy henkenä, kun Luke miettii Reyn lähdettyä pitäisikö hänen polttaa Ahch-Ton jeditemppelin raunioilla sijaitseva uneti-puu, jonka sisällä jedien pyhiä kirjoituksia sisältäviä kirjoja säilytettiin. Juuri kun Luke on kävelemässä puuta kohti, Yoda ilmestyy ja sanoo, että jedin on aina oltava varma päätöksestään. Kun Luke alkaa epäröidä puun polttamista, Yodan henki kutsuu ukkospilviä, joiden salamat sytyttävät puun palamaan. Luke katsoi kauhistuneena sivusta, mutta Yoda sanoi hänelle, että jedeillä itsellään on kaikki todellinen tieto eikä kirjoilla ja että Rey ei tarvinnut enää hänen opastustaan (koska Rey oli Luken tietämättä vienyt lähtiessään kirjat mukanaan). Yoda neuvoi myös Lukea oppimaan virheistään, joita oli tehnyt Ben Solon kohdalla ja sanoi mestareiden todellisen taakan olevan se, että he ovat sitä minkä yli heidän oppilaansa kasvavat. Alkuperäisen trilogian tavoin, Yoda toteutettiin elokuvassa nukkena.


title: Yoda

text: Yoda esiintyy animaatioelokuvassa "" ja sitä seuraavassa seuranneessa , ääninäyttelijänään Tom Kane. Elokuvassa Yoda nimittää Ahsoka Tanon Anakinin padawaniksi, uskoen sen auttavan Anakinia tulemaan vastuullisemmaksi henkilöksi. Animaatiosarjassa Yoda viettää suurimman osan Coruscantilla jedineuvoston luona, mutta lähtee toisinaan suorittamaan tietynlaisia tehtäviä, kuten neuvottelemaan Rugosan kuningas Katuunkon kanssa, sekä kohtaamaan taistelussa Asajj Ventressin johtaman droidiarmeijan.


title: Yoda

text: Yodalla oli merkittävin rooli sarjan viimeisen tuotantokauden lopulla, kun hän kuulee Qui-Gonin hengen puhuvan hänelle rajan takaa. Yoda matkustaa Dagobahille (minne hän aikoinaan jää maanpakoon Imperiumilta) etsimään vastauksia. Qui-Gon lupaa opettaa Yodalle kyvyn ilmestyä elävien maailmaan kuolleenakin. Yoda saa avukseen joukon papittaria, joka auttavat häntä selviämään monista koetuksista. Yoda matkustaa Morabandiin, missä hän kohtaa sith-lordi Darth Banen sekä jedimestari Sifo-Dyasin henget. Darth Sidious ja kreivi Dooku aistivat Yodan läsnäolon planeetalla ja luovat illuusioita vanhoilla sith-rituaaleilla murtaakseen Yodan mielen. Näissä näyissä Yoda näkee ennalta Anakinin tappavan Dookun sekä Sidiousin kääntävän kloonisotilaat jedejä vastaan. Selvittyään viimeisestä kokeestaan, Yoda kuulee tulevat viimeiset sanansa, Darth Vaderin hengityksen sekä Anakinin vastasyntyneiden lapsien itkun. Yoda päättää jatkaa koulutustaan myöhemmin ja uskoo, että vaikka Kloonisodat hävittäisiin, uusi toivo ilmestyisi.


title: Yoda

text: Yodan ääni kuullaan animaatiosarjan "Star Wars Rebels" jaksossa "Jedin polku". Hän kommunikoi telepaattisesti Kanan Jarrusin ja Ezra Bridgerin kanssa Lothalille piilotetun vanhan jeditemppelin raunioilla, ja auttaa Ezraa löytämään kyberkristallin oman valosapelin rakentamista varten. Hän esiintyi toisen tuotantokauden jaksossa "Pimeyden kätköissä", jossa Ahsoka, Kanan ja Ezra palasivat Lothalin jeditemppeliin kysymäkseen sen kautta häneltä tietoa siitä miten pysäyttää sithit. Yoda neuvoo Ezraa menemään Malachoriin, sithien muinoin hallitsemalle planeetalle.


title: Yoda

text: Yoda ei nuorena tiennyt olevansa herkkä Voimalle, vaan lähti kotiplaneetaltaan nuoressa iässä ja teki pakkolaskun eräälle suoplaneetalle. Hän tapasi siellä hysalrialaisen jedimestarin nimeltä N'Kata Del Gormo, joka otti Yodan padawanikseen. Viimeistään 96-vuotiaana Yodasta oli tullut jedimestari sekä jedineuvoston jäsen. Hänen padawanejaan olivat kreivi Dookun lisäksi olleet aikoinaan myös Mace Windu, Ki-Adi-Mundi ja Kit Fisto.


title: Yoda

text: Yoda on ulkomuodoltaan pienikokoinen, vihreäihoinen olento, jolla on suuret korvat ja kurttuinen iho. Hänen tuntematon rotunsa on hyvin harvinainen ja pitkäikäinen. Yoda on ainoastaan 66 senttimetriä pitkä. Yoda pukeutuu vaatimattomaan jedi-kaapuun ja käyttää harvoin vihreäteräistä valomiekkaansa. Yodalla on vihreät silmät ja valkoiset hiukset. Hän käyttää gimerpuista kävelysauvaa.


title: Yoda

text: Yodan viisaan ilmeen kerrotaan pohjautuvan hahmon maskeeranneen Stuart Freebornin sekä tunnetun fyysikon ja matemaatikon Albert Einsteinin kasvoihin.


title: Yoda

text: Yoda oli kaikkien aikojen viisain ja voimakkain tunnettu jediritari. Häntä arvostettiin viisautensa ja taistelutaitojensa vuoksi. Hän oli yleensä ystävällinen ja kiltti, mutta osasi olla myös tiukka ja jopa pelottava. Hän oli ikäisekseen uskomattoman ketterä ja taitava taistelija, ja hänen kykynsä käyttää Voimaa oli erittäin suuri. Yoda koulutti useita merkittäviä jedejä, kuten kreivi Dookun, Mace Windun, Ki-Adi-Mundin, Obi-Wan Kenobin (vain osittain) ja Luke Skywalkerin (Ei aloittanut, eikä pystynyt viemään koulutusta loppuun).


title: Yoda

text: Yodalla oli omituinen tapa puhua, sillä hän sijoitti predikaatin aina lauseen loppuun, esimerkiksi ”"vaikea nähdä pimeää puolta on"”. Hän oli myös kuuluisa viisaista opetuksistaan.


title: Yoda

text: Nimi Yoda pohjautuu sanskritin kieleen, jossa "yoddha" merkitsee ”soturia”. Yoda saattaa myös liittyä hepreankieliseen sanaan "yodea", joka merkitsee ”hän tietää” tai ”se joka tietää”.


title: Yoda

text: Elokuvissa Yodan ääninäyttelijä on englantilainen näyttelijä Frank Oz. Alkuperäisessä "Tähtien sota" -trilogiassa ja "Pimeässä uhassa" Yodaa esittää Frank Ozin naruilla ohjaama savinukke. Yodan nuken suunnitteli Stuart Freeborn. "Kloonien hyökkäyksessä" ja "Sithin kostossa" Yoda on toteutettu tietokoneanimaatiolla. Tietokoneanimaatio johtuu osittain siitä, että nukkehahmolla ei olisi voitu toteuttaa valosapelilla taistelevaa Yodaa.


title: Pelle Peloton

text: Pelle Peloton () on sarjakuvataiteilija Carl Barksin luoma Disneyn eläinmaailman sarjakuva- ja animaatiohahmo, joka asuu Ankkalinnassa. Pelle Peloton on ammatiltaan keksijä ja hän pystyy keksimään lähes mitä tahansa. Tarinoissa Pelotonta auttaa Pikku apulainen, pieni robotti, jolla on päänään hehkulamppu.


title: Pelle Peloton

text: Pellen ensiesiintyminen tapahtui vuonna 1952 "Walt Disney’s Comics and Stories" -lehden tarinassa "Onnen kantamoinen" ("Gladstone's Terrible Secret"), jossa hän pomppii hyppykepillä Hannu Hanhen talon ohi. Peloton kertoo Hannulle yrittäneensä kehittää Mummo Ankalle uuden tavan kirnuta voita, mutta keksintö ei toiminut. Tästä turhautuneena Peloton lahjoittaa hyppykepin Hannulle. Suomessa "Onnen kantamoinen" julkaistiin ensimmäisen kerran "Aku Ankan" numerossa 6/1953.


title: Pelle Peloton

text: Carl Barks lakkasi piirtämästä Pelle Pelotonta vuonna 1964, minkä jälkeen muiden sarjakuvataiteilijoiden Peloton-tarinoita alkoi ilmestyi "Uncle Scrooge" -lehden sivuilla.


title: Pelle Peloton

text: Pelle Peloton esiintyi ensimmäisen kerran animoituna piirrossarjassa "Ankronikka" vuonna 1987, jolloin hänen ääninäyttelijään toimi Hal Smith.


title: Pelle Peloton

text: Pelottomalla on tyypillisesti päällään ruskeat housut ja kengät, sininen tai keltainen kauluspaita, vihermustat liivit sekä hihnallinen, yleensä keltainen, hattu. Hänellä on myös sangattomat silmälasit nokallaan. Joissain varhaisemmissa tarinoissa hän ei käytä liivejä ja on Nyky-Pelleä tukevampi.


title: Pelle Peloton

text: Pelle yleensä keksii nopeasti halutun laitteen, mutta jos ideaa ei tule hän kolauttaa itseään vasaralla päähän, ajatuksen esiin saamiseksi. Hän käyttää myös "mietintämyssyä": katonharjan muotoista päähinettä, jossa istuu kolme lintua. Linnut eivät ole maan päältä, eräässä suomeksi 1960-luvulla ilmestyneessä tarinassa kävi ilmi, mistä niitä saa: ne ovat toisella planeetalla elävä lintulaji, ja Pelle kävi hankkimassa sieltä uudet. Planeetan pinnalla hän joutui käyttämään pyöreää hengityskypärää ja kun yksi linnuista rikkoi sen, hän pidätti hengitystään kunnes pääsi alukseensa. Mietintämyssy on sittemmin jäänyt pois tarinoista.


title: Pelle Peloton

text: Don Rosan mukaan Pelottoman isä Pietari Peloton toimi ennen eläköitymistään korjauspajan pitäjänä ja isoisä Petteri Peloton mekaanikkona. Hänellä on myös sukulaispoika Tarmo ("Newton"), joka on suomennettu veljenpojaksi. Ei ole täysin varmaa, onko Tarmo Pellen veljenpoika, sillä englanninkielinen sana ”nephew” tarkoittaa sekä veljen- että sisaren- ja jopa serkunpoikaa. Tarinassa "Rasittava vierailu" esiintyi Pellen Tunari-setä (tai eno; englannin sana "uncle" on yhtä ongelmallinen kuin "nephew"); nimensä mukaisesti Tunari-setä teki epäonnistuneita keksintöjä. Samassa tarinassa mainitaan myös Pellen isoisä, joka on joko Pellen äidin isä tai sitten tarinan tekijät eivät ole olleet selvillä kaikista sukulaisuussuhteista. Tämän sarjan isoisä nähdään vain muotokuvana seinällä, ja hän oli ollut ensin postivaunujen kuljettaja ja sitten junailija. Pellen sisaruksia tai äitiä ei ole koskaan mainittu sarjakuvissa.


title: Pelle Peloton

text: Pelottoman ystäviä ovat Aku Ankka ja muut Ankan perheen jäsenet. Roope Ankka vaatii yleensä Pelottoman töihin itselleen palkatta. Häneltä apua on myös saanut Taikaviitta, jolle Peloton suunnittelee ja valmistaa sekä aseita että varusteita.


title: Pelle Peloton

text: Pelottoman vihollisena esiintyy pahaksi, joskaan ei yhtä lahjakkaaksi keksijäksi kuvattu Velmu Viurusilmä, joka toistuvasti yrittää varastaa Pelottoman keksintöjä. Myös Karhukopla pyrkii anastamaan Pelottoman keksintöjä päästäkseen käsiksi Roope Ankan rahoihin. Toisinaan Karhukopla myös liittoutuu Viurusilmän kanssa.


title: Pelle Peloton

text: Pelle Peloton on yleismies, joka saa aikaan useita mahdollisia ja mahdottomia kojeita ja laitteita. Useat hänen keksinnöistään toistuvat sarjassa, joko sellaisinaan tai eri olomuodossa. Listalta löytyy muun muassa:


title: Karl Liebknecht

text: Karl Liebknecht (13. elokuuta 1871 Leipzig – 15. tammikuuta 1919 Berliini) oli saksalainen sosialisti ja Spartakistiliiton sekä Saksan kommunistisen puolueen perustajajäseniä.


title: Karl Liebknecht

text: Liebknecht syntyi Leipzigissä. Hänen isänsä, Wilhelm Liebknecht oli yksi Saksan sosiaalidemokraattisen puolueen perustajista. Karl oli isäänsä radikaalimpi ja hän sai voimakkaita marxilaisia vaikutteita opiskeltuaan lakia ja poliittista taloustiedettä Leipzigissä ja Berliinissä. Palveltuaan asepalveluksensa keisarillisissa pioneerijoukoissa Potsdamissa vuosina 1893–1894 ja työskenneltyään Arnsbergissä ja Paderbornissa vuosina 1894–1898 hän sai tohtorinarvon 1897 ja muutti Berliiniin 1899 pitämään lakiasiaintoimistoa veljensä Theodor Liebknechtin kanssa.


title: Karl Liebknecht

text: Liebknecht meni naimisiin Julia Paradiesin kanssa 8. toukokuuta 1900. Pari sai kaksi poikaa ja tyttären ennen vaimon kuolemaa 1911.


title: Karl Liebknecht

text: Lakimiehenä Karl Liebknecht usein toimi toisten vasemmistososialistien puolustusasianajajana, joita syytettiin usein mm. sosialistisen propagandan salakuljettamisesta Venäjälle. Liebknecht osallistui myös itse tähän toimintaan. Hän liittyi Sosiaalidemokraattiseen puolueeseen (SPD) vuonna 1900 ja oli sosialistisen nuorisointernationaalin (IVSJO) pääsihteerinä vuosina 1907–1910. Hän myös kirjoitti laajasti militarismia vastaan (esim. "Militarismus und Antimilitarismus" – Militarismi ja antimilitarismi). Kyseinen kirjoitus johti myös hänen pidätykseensä 1907 ja hänet tuomittiin 18 kuukauden vankeusrangaistukseen Sleesian Glatzissa. Seuraavana vuonna hänet valittiin Preussin parlamenttiin huolimatta siitä, että hän oli edelleen vankilassa. Vuonna 1907 hän perusti vasemmistonuorten kansainvälisen liiton IUSYn.


title: Karl Liebknecht

text: Liebknecht oli toisen internationaalin aktiivinen jäsen ja sosialistisen nuorisointernationaalin perustaja. Vuonna 1912 Liebknecht valittiin valtiopäiville sosiaalidemokraattien listalta, osana SPD:n vasemmistosiipeä. Hän vastusti Saksan osallistumista ensimmäiseen maailmansotaan, mutta puoluelinjaa seuraten äänesti välttämättömien sotalainojen puolesta 4. elokuuta 1914. Toisessa äänestyksessä 2. joulukuuta 1914 hän oli valtiopäivien ainoa sotaa vastaan äänestänyt jäsen. Hän kritisoi toimikaudellaan aktiivisesti sosiaalidemokraattista johtoa, etunenässä Karl Kautskya – ja etenkin puolueen kantaa sotaan. Edustajakaudellaan Liebknecht meni myös uudelleen naimisiin taidehistorioitsija Sophie Ryssin kanssa.


title: Karl Liebknecht

text: Vuoden 1914 loppuun mennessä Liebknecht, yhdessä Rosa Luxemburgin, Leo Jogichesin, Paul Levin, Ernest Meyerin, Franz Mehringin ja Clara Zetkinin kanssa perustivat ns. spartakistiliigan ("Spartakusbund"). Liiga julkaisi näkemyksiään sanomalehdessä nimeltä "Spartakusbriefe", spartakistikirjeet. Lehti julistettiin pian laittomaksi. Liebknecht pidätettiin ja lähetettiin itärintamalle. Hän kieltäytyi taistelemasta ja palveli sodassa hautaamalla kaatuneita. Rintamalla hänen terveytensä alkoi heikentyä nopeasti ja lokakuussa 1915 hänen sallittiin palata takaisin Saksaan.


title: Karl Liebknecht

text: Liebknecht pidätettiin uudelleen sodanvastaisen mielenosoituksen jälkeen Berliinissä 1. toukokuuta 1916. Tapahtuman oli organisoinut spartakistiliiga. Hänet tuomittiin kahden ja puolen vuoden vankeusrangaistukseen valtiopetoksesta ja myöhemmin rangaistusta nostettiin neljään vuoteen ja yhteen kuukauteen. Liebknecht kuitenkin vapautui lokakuussa 1918 Maximilian von Badenin armahdettua kaikki poliittiset vangit. Saksan vallankumouksen puhjettua Liebknecht jatkoi toimintaansa spartakistiliigassa ottaen kaksoisjohtoaseman yhdessä Rosa Luxemburgin kanssa ja julkaisi lehteä "Rote Fahne" ("punalippu").


title: Karl Liebknecht

text: 9. marraskuuta Liebknecht julisti vapaan sosialistisen tasavallan ("freie sozialistische Republik") syntyneeksi Berliinin kaupunkilinnan parvekkeelta kaksi tuntia sen jälkeen, kun Philipp Scheidemann oli julistanut Weimarin tasavallan perustetuksi valtiopäivätalon parvekkeelta.


title: Karl Liebknecht

text: Uudenvuodenyönä 1918–1919 Liebknecht osallistui KPD:n, Saksan kommunistisen puolueen perustamiseen. Rosa Luxemburgin, Leo Jogichesin ja Clara Zetkinin kanssa Liebknecht oli myös tärkeä vaikuttaja tammikuun 1919 ns. spartakistikapinassa Berliinissä. Saksan uusi hallitus Friedrich Ebertin johdolla vastasi kapinaan väkivaltaisesti käyttäen apunaan keisarillisen armeijan rippeitä ja oikeistolaisia aseellisia joukkoja, Freikorpseja. 13. tammikuuta kansannousu oli kukistettu. Liebknecht ja Rosa Luxemburg joutuivat Freikorpsin sotilaiden kaappaamaksi ja heidät vietiin Berliinin Eden-hotellin. Siellä heitä kidutettiin ja kuulusteltiin useita tunteja. Tämän jälkeen heidät teloitettiin ja ruumiit viskattiin Landwehrkanaliin 15. tammikuuta 1919.


title: Maximilian von Baden

text: Prinssi Maximilian Alexander Friedrich Wilhelm von Baden (lyh. Max von Baden, 10. heinäkuuta 1867 – 6. marraskuuta 1929) oli Badenin suurherttua Fredrik II:n serkku ja perijä. Hän oli naimisissa Maria Luise von Hannover-Cumberlandin kanssa, joka oli Ison-Britannian ja Irlannin kuningashuoneen prinsessa ja Braunschweig-Lüneburgin herttuatar.


title: Maximilian von Baden

text: Von Badenia pidettiin jo ennen ensimmäistä maailmansotaa liberaalina. Sodan aikana hänet nimitettiin valtakunnankansleriksi lokakuussa 1918 ja hänen tehtävänsä oli neuvotella aselepo liittoutuneiden kanssa sodan viime päivinä. Vaikka hänellä olikin epäilyksensä kenraalikunnan rauhantahdosta, hän hyväksyi tehtävän ja nimitti hallituksen, johon ensi kertaa kuului sosiaalidemokraattien edustajia (esimerkiksi Friedrich Ebert ja Philipp Scheidemann). Hallituksen työskentelyn aselevon saavuttamiseksi keskeytti vallankumouksen syttyminen Saksassa marraskuun ensi päivinä. Max von Baden ymmärsi, ettei keisari voisi enää säilyttää kruunuaan ja painosti häntä luopumaan vallastaan pelastaakseen monarkian. Keisari ei kuitenkaan suostunut kunnes viimein Paul von Hindenburg ja Wilhelm Groener ilmoittivat, että keisarin oli luovuttava vallasta. Monarkian päätyttyä myös Max von Baden erosi virastaan Ebertin hyväksi 9. marraskuuta 1918. Eroa seurasi välittömästi Saksan tasavallan perustamisilmoitus.


title: Maximilian von Baden

text: Max von Baden vietti lopun elämäänsä eläkkeellä. Serkkunsa Fredrik II:n kuoltua vuonna 1928 hänestä tuli Badenin suvun päämies.


title: Konrad Adenauer

text: Konrad Hermann Joseph Adenauer (5. tammikuuta 1876 Köln – 19. huhtikuuta 1967 Bad Honnef) oli merkittävä saksalainen valtiomies. Hän oli Saksan liittotasavallan ensimmäinen liittokansleri (1949–1963) ja oli myös ulkoministerinä (1951–1955) liittoutuneiden sallittua viran perustamisen.


title: Konrad Adenauer

text: Adenauer syntyi ja vietti lapsuutensa Kölnissä. Hän opiskeli lakia ja kansantaloutta Freiburgin, Münchenin ja Bonnin yliopistoissa ja valmistui isänsä tavoin lakimieheksi.


title: Konrad Adenauer

text: Adenauer valittiin 1906 Kölnin kaupungin avustavaksi pormestariksi (Beigeordneter). Hän oli vuodesta 1906 aktiivinen katolisessa Zentrum-puolueessa, joka oli tuolloin katolisen Reininmaan merkittävin puolue. Adenauer oli Kölnin ylipormestari 1917–1933 ja Preussin valtioraadin presidentti vuosina 1920–1933. Valtioneuvosto () oli valtiollinen perustuslakielin, jossa olivat edustettuina Preussin provinssit ja muut sen alaisuuteen kuuluvat alueet.


title: Konrad Adenauer

text: Ollessaan Kölnin ylipormestarina Adenauer toimi myös keksijänä. Hän kehitti ensimmäisen maailmansodan pula-aikana kölniläisen pettuleivän, ”Kölner Brot”, ja hankki keksinnölleen myös patentin.


title: Konrad Adenauer

text: Adenauerin merkitys Preussin ja Saksan politiikassa varsinkin 1920-luvulla oli huomattava. Hän kieltäytyi valtakunnankanslerin virasta vuonna 1926 ja jäi mieluummin Kölnin ylipormestariksi.


title: Konrad Adenauer

text: Keväällä 1933, Adolf Hitlerin jo tultua valtaan, hän määräsi hakaristiliput poistettaviksi Kölnistä Reinin yli meneviltä silloilta. Maaliskuussa 1933 kansallissosialistit erottivat Adenauerin virastaan ja kielsivät häntä oleskelemasta Kölnin hallintopiirin alueella. Vuonna 1934 oli Adenauer lyhyen aikaa pidätettynä niin sanotun Röhm-puhdistuksen yhteydessä. Valtaosan Hitlerin valtakaudesta Adenauer eli politiikasta vetäytyneenä kotonaan Rhöndorfissa ja vietti aikansa lähinnä ruusuja kasvattaen. Hitleriä vastaan 20. heinäkuuta 1944 kohdistuneen epäonnistuneen attentaattiyrityksen jälkimainingeissa Adenauer pidätettiin, koska hänellä epäiltiin olleen yhteyksiä attentaatin suorittaneisiin oppositiopiireihin. Adenauer vapautettiin marraskuussa 1944.


title: Konrad Adenauer

text: Keväällä 1945 amerikkalaiset miehitysjoukot määräsivät Adenauerin Kölnin ylipormestariksi. Tässä virassa hän oli syksyyn 1945, jolloin brittiläiset miehitysjoukot (Köln kuului brittiläiseen miehitysvyöhykkeeseen) erottivat Adenauerin erimielisyyksien vuoksi.


title: Konrad Adenauer

text: Hänet valittiin tammikuussa 1946 CDU:n puheenjohtajaksi brittiläisellä miehitysvyöhykkeellä. 1948 hänet valittiin Saksan uutta peruslakia valmistelevan parlamentaarisen neuvoston (Parlamentarischer Rat) puheenjohtajaksi. 1949 hän oli SPD:n Kurt Schumacherin vastaehdokkaana liittokansleriksi. Hänet valittiin niukimmalla mahdollisella enemmistöllä: hänen oma äänensä ratkaisi. 1950 hänet valittiin CDU:n puheenjohtajaksi liittotasolla.


title: Konrad Adenauer

text: Adenauerin kanslerikauden alkuajan tärkeimpiä tavoitteita oli Saksan jälleenrakentaminen. Adenauerin talouspolitiikan peruspilari oli Saksan liittotasavallan ehdoton suuntautuminen läntiseen maailmaan Yhdysvaltojen johdolla sekä pyrkimys eurooppalaiseen integroitumiseen demokratian pohjalta. Varsinkin suhteet Ranskaan olivat Adenauerille erityisen tärkeät.


title: Konrad Adenauer

text: Saksan yhdistyminen ja avoimet rajakysymykset (Saksan itäalueet Oder–Neiße-linjan itäpuolella) pystyttiin Adenauerin mukaan ratkaisemaan ainoastaan yleiseurooppalaisen integraatiokehityksen puitteissa. Adenauerin visio oli taloudellisesti niin vahva läntinen Eurooppa, että sillä olisi Neuvostoliiton vaikutusvallan alaisille valtioille pitkällä aikavälillä vastustamaton vetovoima. Länsi-Euroopan tuli toisaalta olla sotilaallisesti niin vahva, ettei Neuvostoliitto uskaltaisi hyökätä länteen. Adenauerin visio oli eurooppalaisen armeijan luominen. Tämän hankkeen kariuduttua mm. Ranskan valtiopäivien vastustukseen Adenauer aktiivisesti ja menestyksekkäästi ajoi Saksan liittotasavallan sotilaallista varustautumista 1950-luvun alkupuolella erittäin voimakasta, puoluerajat ylittävää oppositiota vastaan.


title: Konrad Adenauer

text: Jyrkkänä kommunismin vastustajana tunnetun Adenauerin kanslerikauden itäpolitiikan peruspilari oli niin sanottu Hallsteinin oppi. Opin mukaan ainoastaan Saksan liittotasavallalla oli oikeus edustaa Saksaa. DDR:ää ei tunnustettu Adenauerin aikana edes valtioksi. Hallsteinin opin pohjalta suhteet Itä-Euroopan maihin sekä moniin ns. kolmannen maailman maihin pysyivät ongelmallisina koko Adenauerin kanslerikauden. Vain Neuvostoliittoon solmittiin 1955 diplomaattisuhteet. Hallsteinin opista huolimatta Adenauer itse ei uskonut Oder–Neiße-linjan itäpuolella olevien alueitten palauttamiseen. Reininmaalaisena katolilaisena hän lisäksi vierasti myös muuta itäistä Saksaa, sillä se oli hänelle vanhaa Preussia, joka oli alistanut Reininmaata Wienin kongressista vuoteen 1945.


title: Konrad Adenauer

text: Adenauer pyrki parantamaan suhteet myös juutalaisiin. Vuonna 1952 solmittiin Saksan liittotasavallan ja Israelin välinen valtiosopimus, jonka perusteella Saksan liittotasavalta maksoi Israelin valtiolle korvauksia 1933–1945 tehdystä kansanmurhasta.


title: Konrad Adenauer

text: Adenauer kävi ensimmäisellä vierailullaan Berliinissä 16. huhtikuuta 1950. Hänet valittiin liittokansleriksi toistamiseen 9. lokakuuta 1953.


title: Konrad Adenauer

text: 1950-luvun alusta lähtien Adenauerin kauden Saksan liittotasavaltaa leimasi Saksan talousihmeeksi sanottu valtava talouskasvu ja elintason nousu. Saksan talouden menestyksen arkkitehtina voidaan pitää talousministeri Ludwig Erhardia. Sisäpoliittisia ongelmia olivat ennen kaikkea suhteet Itä-Saksaan ja Neuvostoliittoon, Hitlerin valtakauden aikaisten organisaatioiden jäsenten integroituminen yhteiskuntaan sekä jälleenvarustautuminen. Liittotasavallan länsisuuntautuminen huipentui vuonna 1955 siihen, että länsivallat tunnustivat Saksan liittotasavallan suvereniteetin, tosin rajoituksin, sekä NATOon liittymiseen. Samalla kuitenkin pyrittiin ”Geneven hengessä” parantamaan ja kehittämään suhteita Neuvostoliittoon. Vuonna 1957 solmittiin niin sanotut Rooman sopimukset, jotka olivat eurooppalaisen integraatiokehityksen perusta.


title: Konrad Adenauer

text: Kun yleispoliittinen ilmapiiri oli hyvä, Adenauer ja CDU saivat vuoden 1957 vaaleissa ehdottoman enemmistön.


title: Konrad Adenauer

text: 1961 Adenauer valittiin Berliinin muurin rakentamisen jälkimainingeissa liittokansleriksi neljännen kerran. CDU oli menettänyt ehdottoman enemmistön, ja Adenauer joutui hyväksymään yhteistyön vapaiden demokraattien FDP kanssa. Niin sanotun Der-Spiegel-skandaalin yhteydessä Adenauer joutui kasvavan kritiikin kohteeksi koska hän – ilman minkäänlaisia todisteita – syytti kyseisen aikakauslehden julkaisijaa Rudolf Augsteinia maanpetturuudesta. Nykyisen käsityksen mukaan Adenauerin varsin patriarkkinen hallitustyyli ei enää vastannut ajan henkeä. Myös Hallsteinin oppi alkoi jo tuolloin – Neuvostoliiton menestyksellisen ulkopolitiikan johdosta – olla haitaksi. Adenauerin suosio alkoi laskea. Vapaiden demokraattien ministereiden jätettyä liittohallituksen väliaikaisesti Adenauer joutui hallituskriisin lopettamiseksi lupautumaan eroamaan vuoden 1963 aikana.


title: Konrad Adenauer

text: Vuonna 1959 Ranskan presidentiksi valitun Charles de Gaullen kanssa Adenauerilla oli erittäin tiiviit suhteet, vaikka hän vieroksui tämän kansallismielisyyttä. Ranskan kanssa solmittiin ystävyyssopimus, Élysée-sopimus, vuonna 1963.


title: Konrad Adenauer

text: Adenauer erosi virastaan lokakuussa 1963 ja vietti elämänsä viimeiset vuodet – jälleen ruusuja kasvattaen – Rhöndorfissa Bonnin lähellä. Adenauer jatkoi kuitenkin puoluejohdossa vuoteen 1966 asti ja kuoli 19. huhtikuuta 1967.


title: Konrad Adenauer

text: Jälkikäteen arvioiden Adenauerin valtakauden voidaan katsoa olleen Saksan liittotasavallan ja eurooppalaisen integroitumisen kannalta ainutlaatuisen tärkeä. Adenauer loi patriarkaalisella hallitustavallaan saksalaisiin sodan jälkeen uutta uskoa tulevaisuuteen. Nykyvalossa Adenauerin kautta voidaan arvostella sen suhteen, että Hitlerin kautta ei työstetty henkisesti. Siinä lienee yksi syy 1960-luvun lopulla Saksassa tapahtuneeseen opiskelijoiden radikalisoitumiseen.


title: Konrad Adenauer

text: Perustellusta kritiikistä huolimatta Adenauerin merkitystä Saksan sodanjälkeisessä historiassa ei voida kiistää. Hän nauttii edelleen saksalaisten keskuudessa suurta arvostusta.


title: Konrad Adenauer

text: Vuonna 2003 hänet valittiin Saksan television äänestyksessä kaikkien aikojen suurimmaksi saksalaiseksi.


title: Wong Kar-wai

text: Wong Kar-wai (, pinyin: Wáng Jiāwèi, s. 17. heinäkuuta 1958 Shanghai) on hongkongilainen elokuvaohjaaja, käsikirjoittaja ja tuottaja.


title: Wong Kar-wai

text: Wong Kar-wai syntyi Shanghaissa, mutta muutti viisivuotiaana perheensä mukana Hongkongiin. Hän valmistui graafiseksi suunnittelijaksi 1980. Valmistumisen jälkeen hän kirjoittautui sisään tuotantoharjoituskurssille, jonka järjesti Hong Kong Television Broadcasts Limited ja valmistui täysipäiväiseksi elokuvakäsikirjoittajaksi. Vuosien 1982–1987 aikana hän kirjoitti noin kymmenen käsikirjoitusta. Ne edustivat useita eri genrejä aina romanttisesta komediasta toiminnalliseen draamaan. Hänen henkilökohtainen suosikkikäsikirjoituksensa näistä oli "Final Victory" (), joka ilmestyi vuonna 1986.


title: Wong Kar-wai

text: Wong Kar-wai on voittanut useita palkintoja ohjaamistaan elokuvistaan, muun muassa 1997 Cannesin elokuvajuhlien parhaan ohjaajan palkinnon elokuvasta "Happy Together".


title: Taiteilija

text: Taiteilija harjoittaa ammattiaan ja luovaa toimintaa tehdäkseen taidetta. Taiteilija on siis yleisnimitys eri taiteita harjoittaville. Termiä voidaan käyttää esimerkiksi musiikin, kirjallisuuden, teatterin, kuvataiteen, tanssitaiteen, sirkustaiteen tai muotoilun harjoittajasta. Kuka tahansa, joka tuntee olevansa luovan taiteellisen työn tekijä jollain kulttuurin vakiintuneella taiteenalalla voi kutsua itseään taiteilijaksi.


title: Taiteilija

text: Vaikka eri taiteenalojen harjoittaminen vaatii opiskelua, perehtymistä ja pitkälle erikoistumista, on myös esimerkkejä monen alan hallitsevista taiteilijoista. Esimerkiksi kempeleläinen Eeli Aalto (s. 1931) on saanut taidemaalarin koulutuksen Suomessa ja Ranskassa, mutta maalaamisen lisäksi tehnyt myös veistoksia ja taidegrafiikkaa, piirtänyt ja valokuvannut, ohjannut lukuisia televisioelokuvia, kirjoittanut muun muassa pakinoita ja kirjoja, sekä toteuttanut useita verkkonäyttelyitä kotisivuillaan.


title: Taiteilija

text: Muissa kuin eurooppalaisen kulttuurin traditiossa taiteilijaksi voidaan kutsua omaperäisten taidelajien harjoittajia, esimerkiksi Japanissa kukkien asetteluun, "ikebanaan" tai teeseremoniaan erikoistunutta henkilöä.


title: Taiteilija

text: Verotuksessa taiteilija on joko ammatinharjoittaja tai palkansaaja. Taiteilija voi olla harrastaja tai ammattilainen. Sana ”taiteilija” on niin yleinen, että monet käyttävät mieluummin tarkempaa ammatillista nimikettä, kuten taidemaalari, kirjailija, näyttelijä, tanssija tai keraamikko erottuakseen ammattitaiteilijana muista. Ammattitaiteilijoilla on takanaan joko koulutus tai riittävä määrä alan kokemusta ammatin harjoittamiseen.


title: Taiteilija

text: Taiteilijuus nimettynä, yksilöä ja persoonallisuutta korostavana tekijänä on uuden ajan tulosta Euroopassa. Keskiajalla taiteilijat olivat lähes poikkeuksetta nimettömiä, jotka eivät ottaneet työstä henkilökohtaista kunniaa, vaan olivat Jumalan luovuuden välittäjiä.


title: Taiteilija

text: Ennen renessanssia taiteilijat opiskelivat jäljittelemällä mestareiden töitä tai olivat heidän oppipoikinaan. Taiteilija oli käsityöläinen, eikä eroa ”kaunotaiteiden” ja käsityön välillä ollut. Erilaisia taiteilijoiden ja ajattelijoiden kouluttamiseen tarkoitettuja piirejä oli jo antiikin Kreikassa. Ensimmäisen virallisen taiteilijakoulutuksen "Accademia del Disegnon" perusti taidemaalari, arkkitehti ja taiteilijaelämäkertojen kirjoittaja Giorgio Vasari (1511–1574) Firenzessä 1561.


title: Taiteilija

text: Eri alojen taiteilijoita koulutetaan Suomessa muun muassa Kuvataideakatemiassa, Taideteollisessa korkeakoulussa, Sibelius-akatemiassa, Teatterikorkeakoulussa ja Lapin yliopistossa, jotka ovat yliopistoja, sekä ammattikorkeakouluissa ja muissa oppilaitoksissa.


title: Taiteilija

text: Saksalaisen taiteilijan Joseph Beuysin (1921–1986) 1970-luvulla ideoima yhteiskunnallinen kuvanveisto ("Die Soziale Plastik") on taiteilijan kaavailema laajennettu taidekäsitys. Se on monialainen ja osallistuva prosessi, jossa “materiaaleja” ovat ajattelu, puhe ja keskustelu. Tästä näkökulmasta katsottuna kaikki ihmiset ovat Beuysin mukaan taiteilijoita, joiden vastuulla on demokraattisen ja kestävän yhteiskunnan muodostaminen. Beuys täsmensi toisessa yhteydessä lausuntoaan sanomalla, että hänen mielestään kaikki eivät ole itsestään selvästi taiteilijoita, vaan kaikilla on hänen yhteiskunnallisen kuvanveiston määritelmänsä mukaan mahdollisuus tulla taiteilijaksi.


title: Valosapeli

text: Valosapeli eli valomiekka, lasermiekka tai lasersapeli () on kuvitteellinen ase "Tähtien sodan" maailmassa.


title: Valosapeli

text: Erikoistehostesuunnittelija John Stears suunnitteli valosapelit alkuperäiseen "Tähtien sota" -elokuvaan.


title: Valosapeli

text: Valosapelia käyttävät jedit, sithit, uudestisyntyneet ja oheiskirjallisuudessa esiintyvät mustat jedit.


title: Valosapeli

text: Ensimmäiset valosapelit kehitettiin 9 990 vuotta ennen Yavinin taistelua. Valosapelin käyttö vaatii käyttäjältään taitoa, itseluottamusta ja näppäryyttä. Niiden terä on puhdasta energiaa, joten siinä ei ole painoa, minkä vuoksi valosapelin käyttäminen on hankalaa ja taitamattomissa käsissä jopa vaarallista. Valosapelin terä kykenee läpäisemään jopa terästä ja sinkoamaan laserammuksen takaisin ampujaansa. Valosapelin voimanlähde on kristalli, joka määrittää myös terän värin. Elokuvissa valosapelin terä on jedeillä sininen tai vihreä (lukuun ottamatta Mace Windun violettia valosapelia) ja sitheillä punainen, joka on synteettistä valokristallia, mutta Expanded Universessa muita värejä ovat olleet esimerkiksi keltainen, oranssi, musta, valkoinen ja jopa vaaleanpunainen. Myös jotkut jedit käyttävät punaista valosapelia, mutta se on harvinaista, koska se on harvinainen valokristallin väri.


title: Valosapeli

text: Valosapeli läpäisee lähes kaiken lukuun ottamatta toista valosapelia. Myös Kenraali Grievousin henkivartioston eli Magnakaartin elektronsauva kestää valosapelin iskun. Myös Grievousin panssari kestää valomiekan iskun. On olemassa silti materiaaleja, jotka kestävät valosapelin. Phrik on materiaali, jota käytetään esimerkiksi edellä mainituissa elektronsauvoissa paitsi sen valosapelinkestävyyden, mutta myös sen sähkönjohtavuuden takia. Cortosis on toinen materiaali. Useimmat terä-aseet sisältävät Cortosis-kudosta joka estää valomiekan pääsemisen terän läpi. Puhdas Cortosis sen sijaan kykenee sammuttamaan valosapelin tämän osuessa siihen, joskus jopa useammaksi minuutiksi.


title: Valosapeli

text: Jedin koulutukseen sisältyy myös tietotaito valmistaa sapeli tarvittavista materiaaleista, jolloin jedi ei joudu pulaan kadottaessaan tai rikkoessaan aseensa. Esimerkkinä mainittakoon Luke Skywalker, joka Pilvikaupungissa kadotti sapelinsa, mutta joka Endorin tapahtumiin mennessä oli tehnyt itselleen uuden.


title: Valosapeli

text: Sithit käyttävät punateräisiä valosapeleita, joiden terän saavat aikaan synteettiset kristallit. Kukin sith luo oman tai omat kristallinsa transsimaisessa tilassa, jossa hän keskittää kristalliin vihansa jedejä kohtaan, jotta hänen valosapelistaan tulisi tehokkaampi. Tietyt jedit, kuten Anakin Skywalker, tai Aayla Secura, osaavat käyttää jopa kahta sapelia samanaikaisesti. Elokuvassa "" esiintyvä kenraali Grievous osaa käyttää peräti neljää valosapelia yhtä aikaa. Kahta valomiekkaa voi myös käyttää pelissä "".


title: Valosapeli

text: Jedioppilaat käyttävät miekkailuharjoituksissa valosapelia, joka on säädetty harjoitusasteelle. Harjoitusasteelle säädettynä valosapelin isku ei tapa, mutta aiheuttaa kipua. Erikoisimpia valosapeleja on kaksiteräinen valosapeli, jonka käyttäjistä tunnetuimmat ovat Exar Kun ja Darth Maul. Kaksiteräisen sapelin terät ovat hiukan tavanomaista lyhyemmät, mutta koska se käyttää kahta kristallia sitä voi käyttää myös yksiteräisenä ja jopa sen katketessa molemmat päät voivat vielä toimia. Kreivi Dookun valosapelin kahva oli käyrä, vaikka yleensä valosapeleissa käytetään suoraa kahvaa. Dookun kahvan muoto kuitenkin perustui hänen hallitsemalleen vanhalle tekniikalle, joka painottui pistoihin ja viiltoihin. Kahta samanlaista sapelia käytti Asajj Ventress ja häntä ennen Komari Vosa. Valosapelin kaltainen valoruoska on muuten samanlainen mutta se on ruoska ja kun sen sulkee, valo sammuu mutta ruoska jää.


title: Valosapeli

text: Yhdistettynä Voiman kanssa valosapeli osoittautuu käytännölliseksi aseeksi. Voiman avulla jedi voi nähdä sekuntien päähän tulevaisuuteen ja täten asettaa sapelinsa oikeaan asentoon suojautuakseen muun muassa laseraseiden laukaisuilta. Käyttämällä Voimaa jedi tai sith voi käyttää valosapelia myös heittoaseena. He voivat heittää sapeliaan kierteisesti ja palauttaa sen käteensä Voiman avulla. Esimerkiksi Darth Vader käytti valosapeliansa tähän tarkoitukseen "Jedin paluussa", kun hän taisteli Luke Skywalkeria vastaan. Normaalisti aseen ns. kuolleen miehen kytkin sammuttaa terän sen irrotessa kädestä tai aseen kantajan kuollessa. Edellä mainitussa tilanteessa Vader käytti Voimaa pitääkseen terän päällä.


title: Valencia

text: Valencia (valenciaksi "València") on Espanjan kolmanneksi suurin kaupunki, joka sijaitsee maan itäosassa, Välimereen kuuluvan Valencianlahden rannalla samannimisellä itsehallintoalueella (, ). Kaupungin väkiluku on noin 790 000. Metropolialueen väkiluku on 1,6 miljoonaa (2012). Maakunnan (, ) väkiluku on noin 2,6 miljoonaa (2013).


title: Valencia

text: Valencian tunnetuin ruoka on "la paella valenciana". Paella on Valencian alueelta lähtöisin oleva riisiruoka, jossa on perinteisesti käytetty paikallisia kasviksia sekä kanin ja broilerin lihaa. Erityisesti Valencian alueen ulkopuolelta löytyy monia eri versioita, joissa käytetään muun muassa äyriäisiä.


title: Valencia

text: Valenciassa sijaitsee Valencian satama, joka on yksi Välimeren vilkkaimmista.


title: Valencia

text: Valencia sijaitsee Välimeren rannalla Turiajoen suulla.


title: Valencia

text: Köppenin ilmastoluokituksen mukaan Valencian ilmasto on subtrooppinen aro-ilmasto, BsK. Vuoden lämpimin kuukausi on elokuu, kylmin tammikuu.


title: Valencia

text: Jo muinaiset roomalaiset tunsivat Valencian kaupungin. Visigootit valtasivat sen vuonna 413, maurit vuonna 714. Espanjan sisällissodan aikana se oli tasavaltalaisten pääkaupunki 1936-1939.


title: Valencia

text: Yksi Valencian tärkeimpiä ja samalla myös uusimpia nähtävyyksiä on vuonna 2004 valmistunut "Ciutat de les Arts i de les Ciències" eli Valencian taide- ja tiedekeskus. Kyseessä on suuri vapaa-ajan kompleksi, joka käsittää mm. valtamerikeskuksen, tiedekeskuksen, Imax-elokuvateatterin sekä teatterin. Tiedekeskuksen tiloissa järjestetään myös paljon eri alojen kansainvälisiä konferensseja.


title: Valencia

text:
Llotja de la Seda (esp. Lonja de la Seda), silkinmyyntipaikka 1400-luvulta, on Unescon maailmanperintökohde.
Valencia CF on kaupungin merkittävin jalkapalloseura. Seura on tunnettu etenkin argentiinalaisten suurlupausten jatkojalostajana. Sen paikallisvastustaja on Levante UD. Toinen tunnettu seura on koripalloseura Valencia BC.


title: Valencia

text: Valencian maakunnassa Valencian kaupungin lähistöllä Chestessä sijaitsee myös vuonna 1999 valmistunut moottorirata Valencia Circuit (viralliselta nimeltään Circuit de la Comunitat Valenciana Ricardo Tormo). Radalla ajetaan mm. MotoGP-sarjan osakilpailu. Vuonna 2008 Valenciassa ajettiin ensimmäistä kertaa Formula 1-sarjan osakilpailu Euroopan Grand Prix kaupungin keskustaan rakennetulla katuradalla.


title: Valencia

text: Valencian lentoasema sijaitsee 8 km kaupungista länteen.


title: Valencia

text: Suurnopeusjuna AVE yhdistää Valencian maan pääkaupunkiin Madridiin. AVE-junat käyttävät taidemaalari Joaquín Sorollan mukaan nimettyä rautatieasemaa "Estació de València-Joaquín Sorolla".


title: Vesa-Matti Loiri

text: Vesa-Matti ”Vesku” Loiri (s. 4. tammikuuta 1945 Helsinki) on suomalainen näyttelijä, koomikko, laulaja ja muusikko. Häntä pidetään yhtenä Suomen laaja-alaisimmista viihdetaiteilijoista. Loiri on yli 753 000 myydyllä levyllään Suomen viidenneksi eniten myynyt sooloartisti.


title: Vesa-Matti Loiri

text: Loiri on näytellyt sekä teatterissa, elokuvissa että televisiossa. Hän on esittänyt vakavia rooleja muun muassa teatterissa Arvo Salon "Lapualaisoopperassa" ja Kalle Holmbergin ohjaamassa "Seitsemässä veljeksessä" sekä elokuvissa Mikko Niskasen "Pojissa", Esko Favénin ja Tarja Laineen "Rakastuneessa rammassa" ja Jaakko Pakkasvirran "Pedon merkissä". Koomikkona hän on tunnettu Spede Pasasen kanssa tehdyistä televisio-ohjelmista ja elokuvista, etenkin Uuno Turhapuron esittäjänä. Muita hänen suosittuja komediahahmojaan ovat mm. Nasse-setä, Jean-Pierre Kusela ja Tyyne.


title: Vesa-Matti Loiri

text: Laulajana Loiri on saanut suosiota etenkin Eino Leinon runoihin sävellettyjen laulujen tulkitsijana. Hän on levyttänyt myös suomalaisia iskelmiä, kuten Reino Helismaan ja Juha Vainion tuotantoa, ja vuosina 2006–2008 hän julkaisi Lappi-trilogian, joka sisältää vanhoja suomalaisia pop- ja rock-kappaleita akustisina sovituksina. Levyjen nimet ovat "Ivalo", "Inari" ja "Kasari".


title: Vesa-Matti Loiri

text: Vuonna 2014 Loiri nähtiin "Vain elämää" -televisiosarjan kolmannella kaudella.


title: Vesa-Matti Loiri

text: Loiri kävi Suomen teatterikoulun vuosina 1963–1966. Hän on näytellyt sekä teatterissa, elokuvissa että televisiossa, ja hänen on sanottu luoneen uransa hyvin ristiriitaisista aineksista. Hän on tunnettu etenkin komediarooleistaan, vaikka on tehnyt paljon myös vakavampaa draamaa ja teatteria. Loiri on näytellyt yli 70 elokuvassa.


title: Vesa-Matti Loiri

text: Teatterissa Loirin tärkeitä rooleja ovat olleet ”Jumalan valitsema kansanjohtaja” Kosola Arvo Salon "Lapualaisoopperassa", Tuomas Kalle Holmbergin ohjaamassa "Seitsemässä veljeksessä" ja Nikolai Stavrogin Dostojevskin "Riivaajissa". Loiri oli kiinnitettynä Helsingin kaupunginteatteriin vuosina 1966–1971 ja Turun kaupunginteatteriin 1973–1977. 1960-luvulla hän näytteli myös Yleisradion tv-teatterissa, ja myöhemmin hän esiintyi huomattavassa roolissa seppä Ilmarina tv-teatterin Kalevala-tulkinnassa nimeltä "Rauta-aika" (1982).


title: Vesa-Matti Loiri

text: Ensimmäisen elokuvaroolinsa Loiri sai 17-vuotiaana Mikko Niskasen nuorisokuvauksessa "Pojat" (1962), mutta hänen varsinaisena läpimurtonaan on pidetty Niskasen ohjaamaa "Lapualaismorsian"-elokuvaa (1967). Hän on näytellyt vahvoja draamarooleja muun muassa elokuvissa "Rakastunut rampa" (1975), "Pedon merkki" (1981), "Sokkotanssi" (1999) ja "Pahat pojat" (2003).


title: Vesa-Matti Loiri

text: Koomikkona Loiri tuli tunnetuksi 1960-luvun lopussa tv-sarjassa "Jatkoaika". Syksyllä 1968 "Jatkoaika" järjesti ”epäviralliset kaatumisen SM-kilpailut”, joihin Loirikin osallistui, ja kaatuilusta tuli yksi hänen tavaramerkeistään. Loiri aloitti 1960-luvun lopulla pitkään jatkuneen yhteistyön Pertti ”Spede” Pasasen kanssa. Hän esiintyi Pasasen televisiosarjoissa, kuten "Spede Show'ssa", sekä elokuvissa, joista ensimmäinen oli "Noin 7 veljestä" (1968). Vuosina 1988–1991 Loirilla oli oma televisiosarja "Vesku Show", jonka hän myös käsikirjoitti ja jossa näyttelivät hänen lisäkseen Simo Salminen, Hannele Lauri, Eija Vilpas ja Juha Muje.


title: Vesa-Matti Loiri

text: Kansansuosikiksi Loiri nousi esittämällään Uuno Turhapuro -hahmolla, joka syntyi Speden televisio-ohjelmissa ja nähtiin valkokankaalla ensimmäisen kerran elokuvassa "Uuno Turhapuro" 1973. Viimeinen Turhapuro-elokuva "Uuno Turhapuro – This Is My Life" tehtiin 2004, 31 vuotta myöhemmin. Loiri ei aluksi uskonut, että tv-sketseihin tehty hahmo toimisi myös pitkässä elokuvassa, mutta joutui pian muuttamaan mielensä. Turhapuro on Loirin komediahahmoista omaa luokkaansa jo pitkäikäisyytensä vuoksi. Muita tunnettuja hahmoja, jotka ovat esiintyneet sekä televisiossa että elokuvissa, ovat Nasse-setä, Jean-Pierre Kusela ja Tyyne.


title: Vesa-Matti Loiri

text: Peter von Baghin mukaan Loirin komediahahmot vetoavat suoraan ”kansalliseen psyykeen”. Ne ovat samalla kertaa ronskeja ja hienovireisiä ja yhdistävät aikuisten ja lasten huumoria, mutta niiden pohjalla on aina Loirin perusvakavuus ja terävä huomiokyky. Uuno Turhapuron roolissa hän liukuu taiturimaisesti läpi koko asteikon ”normaalitilan” ja hulluuden välillä.


title: Vesa-Matti Loiri

text: Näyttelemisen ohella Loiri on tehnyt myös muutaman ääniroolin. Vuonna 1993 Loiri teki debyyttinsä ääninäyttelijänä Disneyn animaatioelokuvassa "Aladdin", jossa hän esitti Henkeä. Kyseisen elokuvan suomenkielinen ääniraita sai paljon tunnustusta, ja Disney palkitsi sen kaikkein parhaimpana Aladdinin dubbauksena. Loiri sai erityismaininnan "ainutlaatuisen omaperäisestä" roolisuorituksestaan. Vuonna 1996 hän ääninäytteli pääroolin elokuvassa "Kaikenkarvainen Charlie". Elokuva oli tosin valmistunut jo vuonna 1989.


title: Vesa-Matti Loiri

text: Laulajana Vesa-Matti Loiri tunnetaan suomalaisten iskelmien ja Eino Leinon runoihin sävellettyjen laulujen tulkitsijana.


title: Vesa-Matti Loiri

text: Loiri soittaa myös huilua, etenkin jazzia, ja hänen esikoisalbuminsa "4+20" (1971) oli lähes kokonaan instrumentaalilevy. Siinä on myös tulkinta Oskari Merikannon ”Itkevästä huilusta”. Loiri on esiintynyt Pori Jazzissa usein, ensimmäisen kerran vuonna 1974. Vuonna 1980 hän edusti Suomea Eurovision laulukilpailussa kappaleella ”Huilumies”, joka sai finaalissa kuusi pistettä ja jäi viimeiseksi. Kappale oli Aarno Ranisen nimenomaan Loirille tekemä.


title: Vesa-Matti Loiri

text: Loiri levytti Eino Leinon runoihin perustuneita lauluja ensimmäisen kerran vuonna 1978 albumilla "Eino Leino". Albumi on myynyt tuplaplatinaa, lähes 118 000 kappaletta. Hän on tehnyt yhteensä neljä albumia Leinon runoista, viimeisimpänä "Päivän laskiessa" vuodelta 2001. Lauluja sävelsivät Henrik Otto Donner ja melko tuntematon porvoolainen harrastelijamuusikko Perttu Hietanen ja ne sovitti kitaristi Taisto Wesslin. Reino Helismaan sanoittamia lauluja hän on tulkinnut albumilla "Vesku Helismaasta" (1977) ja Juha Vainion sanoittamia lauluja kahdella "Ystävän laulut" -albumilla (2003 ja 2004). Vuonna 1998 hän teki kirkkolaulukiertueen, jonka avulla Suomen Punaiselle Ristille kerättiin yhteensä lähes 170 000 markkaa.


title: Vesa-Matti Loiri

text: Vuosina 2006–2008 Loiri julkaisi Lappi-trilogian, joka sisältää vanhoja suomalaisia pop- ja rock-kappaleita akustisina sovituksina. Trilogian päätti syksyllä 2008 julkaistu "Kasari", jonka Loiri sanoi olevan ”ehkä viimeinen levy”. Vuonna 2009 ilmestyi kuitenkin albumi "Hyvää puuta", joka sisältää muun muassa J. Karjalaisen, Heikki Salon ja Jarkko Martikaisen Loiria varten tekemiä kappaleita. Vuonna 2010 ilmestyi "Skarabee", jolle kappaleita ovat tehneet muun muassa Olavi Uusivirta, Timo Kiiskinen ja Tuure Kilpeläinen. Loiri esiintyi Seinäjoen Provinssirockissa kesäkuussa 2009 ja esitti tiivistunnelmaisella keikalla muun muassa Eppu Normaalin, Kolmannen Naisen ja Juice Leskisen kappaleita. Se oli hänen ensimmäinen esiintymisensä rockfestivaaleilla. Kesällä 2010 hän esiintyi Ruisrockissa. Kun Suomen jääkiekkomaajoukkue oli voittanut MM-kultaa toukokuussa 2011, pelaajat toivoivat Loirin esiintymään voitonjuhliinsa Helsingin Kauppatorille. Vuonna 2013 tasavallan presidentti Sauli Niinistö kutsui Loirin esiintymään itsenäisyyspäivänvastaanoton juhlakonserttiin 6.12.2013. Loiri kieltäytyi ensin, mutta ilmoitti myöhemmin esiintyvänsä juhlakonsertissa. Loiri esitti konsertissa kaksi kappaletta ("Lapin kesä "ja "Nocturne), "ja perui esiintymisensä takia Ouluun kaavaillun konserttinsa.


title: Vesa-Matti Loiri

text: Kaikkiaan Loirin levytyksiä on yli 30. Kaksitoista levyä on ylittänyt vähintään kultalevyrajan, ja yhteensä hänen albumeitaan on myyty yli 660 000 kappaletta. Hän on itse sanonut musiikin olevan viimeinen asia, josta hän olisi valmis luopumaan.


title: Vesa-Matti Loiri

text: Urheilulajeista Loiri on harrastanut muun muassa nyrkkeilyä, jalkapalloa, käsipalloa, vesipalloa, jääkiekkoa, biljardia ja golfia. Vuonna 1969 hän kertoi harrastavansa palloilua ”jääkiekosta biljardiin.” Loiri pelasi joukkuelajeissa aina maalivahtina. SM-kultaa hän on saavuttanut vesipallossa ja käsipallossa. Lajeista hän on sanonut ottaneensa vakavimmin jalkapallon ja nyrkkeilyn. Hän luopui urheilu-urasta näyttelemisen takia.


title: Vesa-Matti Loiri

text: Loiriin oli jo lapsena tehnyt suuren vaikutuksen jugoslavialaisen maalivahti Vladimir Bearan rangaistuspotkun torjunta Helsingin olympialaisten jalkapallon loppuottelussa Unkari–Jugoslavia, minkä jälkeen hän halusi vain maalivahdiksi. Hänen muita esikuviaan jalkapallossa olivat venäläinen Lev Jašin ja espanjalainen Ricardo Zamora. Loiri pelasi nuorena jalkapalloa Huopalahden Hurjissa ja Töölön Vesassa. 1960-luvun alussa hän nousi Töölön Vesan edustusjoukkueeseen kolmanneksi ylimmällä sarjatasolla, mutta joutui lopettamaan jalkapallouransa kesken aloittaessaan opinnot Teatterikorkeakoulussa.


title: Vesa-Matti Loiri

text: Myöhemmin hän pelasi maalivahtina viihdetaiteilijoiden urheiluseura Zoomissa, josta HJK värväsi hänet marraskuussa 1971 varamaalivahdiksi. HJK:lla oli samaan aikaan loukkaantumishuolia maalivahtien kanssa. Seura oli tarkkaillut Loiria jo hänen pelatessaan Töölön Vesassa. HJK:n puuhamiehen Markku Peltoniemen mukaan Loirin pallovarmuus ja torjuntatekniikka eivät olleet samaa tasoa kuin SM-sarjan kärkivahdeilla, mutta hänen kimmoisuutensa teki vaikutuksen. Loiri pelasi HJK:ssa yhden kauden 1972. Hän pelasi kaudella ainakin heinäkuussa yhden ottelun verran Suomen Cupia ja osan näytösottelusta puolalaista Górnik Katowicea vastaan. HJK:n päävalmentaja Raimo Kauppinen kuvaili häntä vuonna 1972 hyväksi maalivahdiksi ja pelaajaksi, joka paneutuu tehtäväänsä ja ottaa hommansa aina tosissaan. Loiri on edustanut jalkapallourallaan myös Finnairin Palloilijoita. Peltoniemi ja myös Loiri itse on arvioinut, että hän olisi voinut kehittyä kansallisen huipputason maalivahdiksi, jos olisi keskittynyt vain jalkapalloon.


title: Vesa-Matti Loiri

text:
Vesipallossa Loiri voitti kolme suomenmestaruutta. Hän edusti Helsingfors Simsällskapia. Osaltaan Loiri hankittiin seuraan, jotta yleisöä olisi saatu enemmän katsomoihin. Vesipallopeleihin ei oltu aikaisemmin edes myyty pääsylippuja, mutta
Loirin pelatessa Helsingfors Simsällskapin kotiottelut Helsingin urheilutalolla olivat loppuunmyytyjä. Loiri menestyi vesipallomaalivahtina hyvin varsinkin HSS:n kotiotteluissa. Käsipallossa Loiri voitti yhden suomenmestaruuden. Hän edusti Sjundeå Idrottsföreningiä. Käsipalloon hänet houkutteli Totte Nikander, entinen käsipallomaajoukkueen valmentaja. Jääkiekossa Loiri pelasi Helsingin Jokereiden kakkosjoukkueessa Kodin Kynttilöissä kolmanneksi ylimmällä sarjatasolla sekä Turun vuosinaan Kiekko-67:ssa, joka niihin aikoihin pelasi sekä Suomen Sarjaa (SM-tasosta seuraava), että II- ja III-divisioonaa. Myös näissä lajeissa hän pelasi aina maalivahtina.


title: Vesa-Matti Loiri

text: Nyrkkeily kiehtoi Loiria jo nuorena ja hän harrasti poikanyrkkeilyä. Loiri otteli kolme ottelua 75-kiloisten avoimessa sarjassa vuosina 1969–1970, joista hän voitti kaksi. Vaikka Loiri olikin harrastanut nyrkkeilyä, hän osallistui näihin otteluihin lähes kylmiltään. Otteluissa olikin kysymys osaltaan julkisuustempusta katsomoiden täyttämiseksi, sillä yleisöä kiinnosti jo siinä vaiheessa julkkiksena tunnetun Loirin menestyminen nyrkkeilykehässä. Loiri on sanonut, että hänen rytmitajustaan oli apua nyrkkeilyssä, mutta näyttelijän ammatissa ei olisi ollut eduksi, jos silmät olisivat olleet jatkuvasti mustina.


title: Vesa-Matti Loiri

text: Loiri on myös lahjakas biljardin pelaaja, ja hän esittelee taitojaan muun muassa elokuvassa "Uuno Turhapuro armeijan leivissä" (1984). Tosissaan hän pelasi vain kaisaa, joka oli biljardin ainoa kilpailumuoto Suomessa siihen aikaan. Hän ylsi SM-tuloksissa parhaimmillaan sijalle 14. Loiri on muun muassa toiminut Suomen Biljardiliiton puheenjohtajana vuosina (1993) 1994–1999 ja saanut liitolta hopeisen ansiomerkin vuonna 1989.


title: Vesa-Matti Loiri

text: Golfissa Loirilla oli neljän vuoden ajan oma nimikkokilpailunsa, Vierumäellä pelattu Vesku Open. Laji oli hänelle vain harrastus ilman merkittäviä saavutuksia. Loiri tunnetaan myös innokkaana raviurheilun harrastajana, joka on omistanut ravihevosia jo 1980-luvulta lähtien. Hänen hevosiaan on muun muassa Suuren Suomalaisen Derbyn vuonna 2015 voittanut Fabrice Duo.


title: Vesa-Matti Loiri

text: Loiri on ollut naimisissa kolme kertaa, joista kaksi liittoa on päättynyt eroon. Hänen ensimmäinen vaimonsa oli näyttelijä Tuula Nyman vuosina 1967–1969. Toinen vaimo oli Mona Loiri, joka kuoli vuonna 1977 auto-onnettomuudessa. Vesa-Matti ja Mona Loirin poika Jan kuoli vuonna 1994, myös auto-onnettomuudessa. Kolmannen vaimonsa Riitan kanssa Vesa-Matti Loirilla on lapset Jenni (s. 1979) ja Joonas (s. 1982). Vuosina 1989–1993 hän oli kihloissa malli Marita Hakalan kanssa. Hakalan jälkeen Loiri oli avoliitossa itseään 25 vuotta nuoremman Stina Toljanderin kanssa. Loiri asui Toljanderin kanssa Helsingin Pakilassa. Heille syntyivät pojat Ukko (s. 1995) ja Sampo (s. 1996). Pariskunta erosi vuonna 1999. Loiri seurusteli myös muun muassa Lenita Airiston kanssa 1970-luvulla. Loirin veli on graafikko Pekka Loiri ja kapellimestari Paavo Berglund oli serkku.


title: Vesa-Matti Loiri

text: Vuonna 1970, juuri ennen Speedy Conzales - Noin 7 veljeksen poika -elokuvan kuvauksia, Loiri loukkaantui vakavasti jalkapalloa pelatessaan. Omien sanojensa mukaan hän kävi lähellä kuolemaa ja sai ruumiista irtautumisen kokemuksen. Elokuvassa Loirin korvasi pankinryöstäjä Clyden roolissa Pertti Melasniemi. Loukkaantumisen lisäksi hänen vaimonsa ja poikansa tapaturmaiset kuolemat lisäsivät hänen kiinnostustaan henkimaailman ilmiöihin ja näkyihin. Myöhemmin 1970-luvulla Loiri oli selvänäkijä Aino Kassisen oppilaana.


title: Vesa-Matti Loiri

text:
Loirin terveys on horjunut 2000-luvulla. Hän sairastaa aikuistyypin diabetesta, verenpainetautia ja uniapneaa. Kesällä 2010 hän sai sairauskohtauksen ja oli kuolla aivojen hapenpuutteeseen. Kaksi vuotta myöhemmin Loirin uutisoitiin laihtuneen 30 kiloa ja olevan hyvässä kunnossa parin edellisvuoden takaiseen tilanteeseen nähden. Syksyllä 2014 Loiri kertoi käyneensä vatsalaukun ohitusleikkauksessa, minkä seurauksena hänen painonsa on pudonnut kaikkiaan noin 70 kiloa. Hän on nyttemmin saanut myös diabeteksensa hallintaan eikä enää tarvitse insuliinipistoksia. Loiri on kuitenkin kertonut, että diabetes ehti vaurioittaa hänen jalkojensa hermoratoja, minkä seurauksena hänen liikkumisensa on vaikeutunut huomattavasti. Viime vuosina Loiri on myös joutunut luopumaan huilunsoitosta, sillä diabeteksen aiheuttamien hermoratavaurioiden seurauksena myös hänen vasemmanpuoleisen pikkusormensa motoriikka on heikentynyt.
Loiri on innokas Lapin-kävijä ja hän on viettänyt vuosikymmenet kesiä mökillään Ivalossa. Hänen Lappi-trilogiansa äänitettiin Ivalossa ja myös hänestä kertova elokuva "Vesku" sai ensi-iltansa siellä. Elokuvassa Loiria on kuvattu sekä mökillä että kalastamassa Inarinjärvellä.


title: Vesa-Matti Loiri

text: Peter von Bagh piti Loiria kiistattomasti yhtenä Suomen lahjakkaimmista ja vahvimmista näyttelijöistä. Vuonna 2005 hänet valittiin "Aamulehden" yleisöäänestyksessä Suomen kaikkien aikojen toiseksi parhaaksi näyttelijäksi.


title: Vesa-Matti Loiri

text: Loiri on saanut uransa aikana lukuisia elokuva-, televisio- ja musiikkialan palkintoja. Jussi-palkinnon hän on saanut muun muassa roolista elokuvassa "Pojat" (1963), "Rakastunut rampa" (1976) ja "Pedon merkki" (1982), ja parhaan miespuolisen esiintyjän Telvis-palkinnon hän on saanut vuosina 1984, 1986 ja 1987.


title: Vesa-Matti Loiri

text: Loiri on voittanut vuoden miessolistin Emma-palkinnon useammin kuin kukaan muu; yhteensä kolme kertaa vuosina 2003, 2006 ja 2007. Loiri sai myös erikois-Venlan vuonna 1989 ja Kultaisen Venlan erityisansioistaan televisioalalla vuonna 2011.


title: Vesa-Matti Loiri

text: Mika Kaurismäki on ohjannut Loirista dokumenttielokuvan "Vesku", joka sai ensiesityksensä Ivalossa 20. elokuuta 2010. Esiintyjät dokumenttiin itse nimennyt Loiri on sanonut dokumentin koskettaneen häntä ja antoi Kaurismäen näkemykselle varauksettoman tunnustuksen. Loirista on julkaistu myös Petri Nevalaisen kirjoittama elämäkerta "Saiskos pluvan, Vesa-Matti Loiri" vuonna 2010. Loiri itse ei kuitenkaan ollut mukana kirjan tekemisessä, eikä antanut sen pohjaksi haastatteluja, saatikka hyväksynyt kirjoitettua, vaan loukkaantui kirjailijalle luvattomasta elämäkerrasta.


title: Vesa-Matti Loiri

text: Jari Tervo on kirjoittamassa Loirista yhteistyössä hänen kanssaan elämäkertakirjaa, jonka on määrä ilmestyä syyskuussa 2019.


title: Vesa-Matti Loiri

text: Joulukuussa 2011 Loirille myönnettiin taiteen valtionpalkinto. Palkitsemisperusteluissa painotettiin Loirin kykyä olla sekä poikkeuksellisen suosittu koomikko että vahvojen draamaroolien tekijä. Perustelujen mukaan Loirin taiteilijanura edusti tinkimättömän taiteilijan näkemyksen mukaista etsimistä, kokeilua ja löytämistä.


title: Vesa-Matti Loiri

text: Elokuussa 2013 HJK palkitsi Loirin Klubin kaikkien aikojen värikkäimpänä maalivahtina.


title: Hilkka Pagánus

text: Hilkka Meeri Siviä Pagánus (21. elokuuta 1913 Uukuniemi – 26. joulukuuta 1996 Helsinki) oli suomalainen runoilija. Hänen tuotantonsa koostuu omakustanteena julkaistuista runokokoelmista. Lisäksi hän kirjoitti runoja viikkolehtiin. Pagánus ei omana elinaikanaan noussut kuuluisuuteen.


title: Etäkäyttö

text: Etäkäyttö tarkoittaa tietokoneen käyttöä kaukaa - verkon yli. Etäkäyttö voidaan suorittaa niin kutsutulla tyhmäpäätteellä tai hieman järeämmässä kunnon tietokoneessa olevalla pääteohjelmalla. Yleisimmät protokollat ovat tekstipohjaiset Telnet ja SSH sekä graafiset Windowsin RDP ("Remote Display Protocol") ja useimmille käyttöjärjestelmille sopiva VNC. Unix pohjaisten järjestelmien X11 antaa jo sinällään mahdollisuuden etäkäyttöön.


title: Pääte

text: Pääte on elektroninen tai sähkömekaaninen syöttö- ja näyttö- tai tulostuslaite, jolla käytetään tietokonetta, etenkin monen käyttäjän käyttöjärjestelmää ajavaa keskustietokonetta.


title: Pääte

text: Pääte kytkettiin isäntäkoneeseen tyypillisesti RS-232-sarjaliitännällä joko suoraan tai erillisen päätepalvelimen avulla. IBM AS/400 -ympäristössä ja IBM:n suurtietokoneissa käytettiin Twinax-väylää kun taas modernimmat X-päätteet käyttivät Ethernet-verkkoa.


title: Pääte

text: Varhaiset tietokonepäätteet 1960-luvun puolivälissä olivat usein kaukokirjoitinlaitteita eli käytännössä paperille tulostavia sähkökirjoituskoneita, joissa oli kaksisuuntainen dataliitäntä tietokoneeseen. 1970-luvulla tuli käyttöön myös niin sanottuja näyttöpäätteitä, joissa teksti tulostui paperin sijaan kuvaputkinäytölle. Ehkä nimeltä tunnetuin näyttöpääte on Digital Equipment Corporationin VT100. Muita päätteiden valmistajia olivat muun muassa IBM, Wyse, Data General ja Televideo.


title: Pääte

text: Nykyisin käytetään fyysisten tekstipäätteiden sijaan yleensä niin sanottuja pääteohjelmia, jotka emuloivat päätelaitetta. Useat etäkäyttöohjelmat sisältävät pääte-emulaattorin. Tekstipohjaisten päätteiden lisäksi on myös graafisia päätteitä kuten X11-protokollaa käyttäviä X-päätteitä. Myös monissa tekstipäätteissä on ollut jonkinlainen grafiikkatila. Etätyöpöydän käytön mahdollistavia graafisten käyttöliittymien pääteprotokollia ovat VNC ja Microsoftin RDP.


title: Pääte

text: 1990-luvun puolivälissä Java-ohjelmointikielen julkaisun jälkeen julkaistiin muutamia Java-pohjaisia verkkotietokoneita, joissa ei ole levyä ja jotka latasivat ohjelmansa verkosta. Tästä alkoi ns. thin client -buumi, jonka aikana kehitettiin ratkaisuja keskuskoneesta riippuvaisiin, vähäistä ylläpitoa vaativiin päätteisiin perustuviin työasemiin.


title: Pääte

text: Oracle, Sun Microsystems, IBM ja Acorn kehittivät samoihin aikoihin levyttömän työaseman konseptin, jota markkinoitiin nimellä "Network computer". Markkina-asemansa menettämistä pelkäävät Microsoft ja Intel loivat vastavetona NetPC-määrittelyn, jossa PC hakee ohjelmansa verkosta. Nämä päätelaitteet käyttävät tavallisesti PC-tietokoneen näyttöä, näppäimistöä ja hiirtä. Sun jatkoi saman idean kehittelyä Sun Ray -mallistollaan (1999), jossa ohjelmat pyörivät palvelimella ja ovat siirrettävissä päätteiden välillä vain kirjautumalla sisään omalla älykortilla. Avoimen lähdekoodin puolella keskuspalvelimeen tukeutuvien heikkotehoisten asiakaskoneiden käyttöön on kehitetty Linux Terminal Server Project.


title: Keskustelufoorumi

text: Keskustelufoorumi voi tarkoittaa:


title: Internet media type

text: Internet media type (alun perin MIME-tyyppi) on internet-standardi, joka kertoo sisällön tiedostomuodon. Se tunnetaan myös usean protokollan siihen liittämällä otsakenimellä Content-type. MIME-tyyppi kehitettiin sähköpostin MIME-standardin myötä SMTP-protokollan välittämiin viesteihin, ja myöhemmin sitä on siirrytty käyttämään esimerkiksi HTTP- ja SIP-protokollissa.


title: Internet media type

text: Mediatyyppi koostuu ainakin kahdesta osasta, tyypistä ja alatyypistä. Näihin liitetään parametrejä. Esimerkiksi codice_1-tyypin alatyypeillä voi olla codice_2-parametri, joka kertoo käytetyn merkistön.Unix-pohjaisissa käyttöjärjestelmissä de facto -standardiksi on muodostunut listata /etc/mailcap-tiedostoon eri mediatyypit ja sovellukset, joilla tiedostotyypit voidaan käsitellä (työpöytäympäristöillä on omat järjestelynsä). Kun mediatyyppiä ei ole asianmukaisesti toimitettu tiedoston mukana, voidaan tyyppi päätellä sen päätteestä, käyttäen hyväksi /etc/mime.types tiedostoa. Kehittyneemmät järjestelmät kykenevät myös arvaamaan tiedoston tyypin, analysoimalla sen sisältöä (yleensä file-komennon "magic"-tietokantaa käyttäen).


title: Internet media type

text: MIME-tyypit on standardoitu RFC-suosituksissa:


title: Internet media type

text: IANA:n ylläpitämä lista mediatyypeistä


title: Pohjalainen

text: Pohjalainen, aiemmin Waasa, Vaasa, on vuonna 1903 perustettu, Vaasassa ilmestyvä seitsenpäiväinen sanomalehti. Pohjalaisen levikkialue käsittää ensisijaisesti Merenkurkun rannikolla sijaitsevan Pohjanmaan nykymaakunnan suomenkieliset alueet. Lehden päätoimittaja on Teuvalla syntynyt Toni Viljanmaa. Lehden levikki on noin 22 000 , ja lukijoita sillä on noin 64 000. Lehden julkaisija on Ilkka-Yhtymä Oyj:n tytäryhtiö I-Mediat Oy. Lehti on ollut alkujaan Kansallisen Kokoomuksen äänenkannattaja, ja vuoteen 1984 sen nimenä oli "Vaasa". Pohjalainen siirtyi tabloid-formaattiin 15. maaliskuuta 2018.


title: Pohjalainen

text: Lehden päätoimitus on Vaasassa ja aluetoimitukset Kauhavalla sekä Suupohjassa (Kauhajoki).


title: Pohjalainen

text: Pohjalainen on mukana Lännen Median yhteistyössä.


title: Pohjalainen

text: I-Mediat Oy julkaisee Pohjalaisen lisäksi myös maakuntalehti Ilkkaa, viittä paikallislehteä sekä kahta kaupunkilehteä.


title: Salman Rushdie

text: Sir Ahmed Salman Rushdie (kašmiriksi: अहमद सलमान रुशदी (devanagari), احمد سلمان رشدی , s. 19. kesäkuuta 1947 Bombay, Brittiläinen Intia), on brittiläistynyt intialaissyntyinen kirjailija. Hän asuu Lontoossa ja New Yorkissa.


title: Salman Rushdie

text: Rushdie syntyi keskiluokkaiseen kašmirilaiseen muslimiperheeseen Bombayssa. Rushdien isä oli Cambridgessä opiskellut lakimies Anis Ahmed Rushdie ja äiti Negin Bhatt oli opettaja.


title: Salman Rushdie

text: Rushdie muutti 14-vuotiaana Britanniaan, jossa hän opiskeli ensin Rugbyn koulussa Warwickshiressä ja sen jälkeen Cambridgen yliopiston King's Collegessa josta Rushdie valmistui vuonna 1968 historian maisteriksi.


title: Salman Rushdie

text: Rushdien ollessa Englannissa hänen perheensä muutti Intiasta Pakistaniin vuonna 1964.


title: Salman Rushdie

text: Maailmanmaineeseen Salman Rushdie nousi Intiaan sijoittuvalla allegorisella romaanillaan "Keskiyön lapset", joka ilmestyi 1981. Kirja aiheutti kiistelyä Intiassa kuvatessaan epäkunnioittavasti Indira Gandhia ja tämän poikaa Sanjayta, joka oli osallisena kiisteltyyn sterilointiohjelmaan. Rushdie sai romaanistaan Booker-palkinnon samana vuonna. Romaani julistettiin vuonna 1993 Booker-palkinnon neljännesvuosisataisen historian parhaimmaksi romaaniksi. Seuraava romaani "Häpeä" ("Shame") kuvasi ironisesti diktaattori Muhammad Zia ul-Haqin aikaista Pakistania.


title: Salman Rushdie

text: Rushdien tunnetuin teos lienee kuitenkin 1988 ilmestynyt "Saatanalliset säkeet", joka on satiirinen kuvaus Intiasta, islamista ja maahanmuuttajien osasta Ison-Britannian välillä rasistisessa maailmassa. Kirja sisältää väitetysti islamia halventavia kohtia, vaikka ne ovat mukana vain sivujuonteena. Kirjan brutaaliudessaan huomiota herättävin kohtaus esittää brittiläisten poliisien väkivaltaista hyökkäystä muslimisiirtolaisen kimppuun. Iranin uskonnollinen johtaja ajatollah Ruhollah Khomeini tulkitsi Rushdien syyllistyneen kirjassa jumalanpilkkaan ja antoi helmikuussa 1989 fatwan, jolla hän käytännössä tuomitsi kirjailijan kuolemaan. Tuomion julistamisen jälkeen muslimit polttivat Rushdien kirjoja julkisesti eri puolilla maailmaa ja monissa muslimimaissa syntyi väkivaltaisia mellakoita.


title: Salman Rushdie

text: Länsimaissa tapaus herätti vastalausemyrskyn ja mm. Euroopan yhteisön jäsenmaat kutsuivat suurlähettiläänsä kotiin Iranista. Monet länsimaiset islamilaisyhteisöt sanoutuivat irti tappokäskystä, vaikka paheksuivatkin Rushdien teosta. Suomen silloinen ulkoministeri Pertti Paasio esitti Iranin Helsingin-suurlähettiläälle Suomen virallisen vastalauseen Rushdielle langetetun tuomion johdosta.


title: Salman Rushdie

text: Monissa maissa tapaus tulkittiin merkiksi Iranin sisäisestä valtataistelusta ja Iranin pyrkimyksestä korostaa arvovaltaansa islamilaisessa maailmassa. Brittiläisen kirjailijan Martin Amisin mukaan Rushdie "katosi etusivulle": lehdet kirjoittivat Rushdiesta päivittäin, mutta piileskelevää kirjailijaa itseään ei näkynyt missään. Khomeinin seuraaja Ali Khamenei uudisti Rushdien kuolemantuomion helmikuussa 1990.


title: Salman Rushdie

text: Rushdie on julkaissut romaaneja, kuten "Maurin viimeinen huokaus" ("The Moor's Last Sigh") ja "Maa hänen jalkojensa alla" ("The Ground Beneath Her Feet") myös Khomeinin fatwan jälkeen. Rushdie joutui piileskelemään maan alla koko 1990-luvun eikä hän vieläkään ole täysin turvassa. Iranin valtio ei kuitenkaan enää ole valmis tukemaan mahdollisia murhaajia, ja 1999 kirjailija pääsi käymään synnyinmaassaan Intiassa yhdessä poikansa Zafarin kanssa, mistä hän kirjoitti esseekokoelmaan "Step Across This Line" sisältyvän artikkelin "The Dream of Glorious Return" (”Loistokkaan paluun unelma”).


title: Salman Rushdie

text: V. S. Naipaulin osoittama tuki ja ymmärrys Intian muslimivihamielisiä hindunationalisteja kohtaan on saanut Rushdielta tuomion.


title: Salman Rushdie

text: Syyskuussa 2012 ilmoitettiin, että eräs iranilainen ääri-islamilainen järjestö oli uudistanut Rushdielle langetetun kuolemantuomion ja korottanut hänen tappamisestaan maksettavan palkkion 3,3 miljoonaan dollariin. Hieman aiemmin Internetissä oli alkanut levitä yhdysvaltalaista alkuperää ollut ja islamilaisissa maissa vakavia levottomuuksia nostattanut elokuva "Innocence of Muslims (Muslimien viattomuus)", jonka katsottiin yleisesti häpäisevän islamia ja profeetta Muhammedia. Järjestön mukaan elokuvaa ei olisi koskaan tehty, jos Rushdie olisi tapettu aiemmin, eikä islamin pilkkaaminen lopu niin kauan kuin Rushdie on elossa.


title: Salman Rushdie

text: Rushdien oli tarkoitus tammikuussa 2012 osallistua Jaipurin kansainväliseen kirjallisuustapahtumaan, mutta perui osallistumisensa, kun paikalliset turvallisuusviranomaiset ilmoittivat tiedustelutietona, että muslimien äärijärjestöllä on suunnitelmat hänen murhaamisekseen. Hänen piti sitten osallistua tilaisuuteen videon kautta, mutta sekin estettiin. Myöhemmin paljastui, että kyse oli intialaisesta valtapolitiikasta, eikä Rushdieta kohtaan ollut todellisuudessa esitetty uhkauksia.


title: Salman Rushdie

text: Rushdien kirjalliselle tuotannolle on ominaista maaginen realismi monenlaisine modernistisine muotokokeiluineen. Hänen teostensa keskeisiin teemoihin kuuluu kulttuurien kohtaaminen ja sekoittuminen, ja hän onkin monissa yhteyksissä äänekkäästi paheksunut kaikenlaisia puhtaus- ja eheysvaatimuksia fasismille ominaisina ilmauksina: ihmisen kuuluukin hänen mielestään olla sekarotuinen ja monikulttuurinen.


title: Salman Rushdie

text: Romaanien lisäksi Rushdie on kirjoittanut esseitä ja kirjallisuusarvosteluja, jotka on koottu niteisiin "Imaginary Homelands" (1992) ja "Step Across This Line" (2002).


title: Salman Rushdie

text: Rushdie julkaisi Joseph Anton -nimiset muistelmansa vuonna 2012. Muistelmat suomennettiin vuonna 2013.


title: Salman Rushdie

text: "Keskiyön lapset" Booker-palkinto (1981)


title: Salman Rushdie

text: Kuningatar Elisabet II myönsi 2007 Rushdielle aatelisarvon tämän kirjallisista ansioista


title: Salman Rushdie

text: Salman Rushdie vieraili Suomessa vuonna 1983 Mukkulan kirjailijakokouksessa ja Hanasaaren kulttuurikeskuksessa vuonna 1992 Pohjoismaiden neuvoston kutsusta .


title: Salman Rushdie

text: Kaikki suomennetut Rushdien teokset ovat Arto Häilän kääntämiä.


title: Ludwig Scotty

text: Ludwig Derangadage Scotty (s. 20. kesäkuuta 1948, Anabar) on naurulainen poliitikko. Hän on toiminut Naurun presidenttinä 29. toukokuuta – 9. elokuuta 2003 ja uudelleen 22. kesäkuuta 2004 – 19. joulukuuta 2007. Hän on ollut pitkää kansanedustajana ja toiminut neljä kertaa parlamentin puhemiehenä.


title: Palpatine

text: Sheev Palpatine (tunnettu myös nimillä senaattori Palpatine, ylikansleri Palpatine, keisari Palpatine ja Darth Sidious"') on yhdysvaltalaisen elokuvaohjaajan George Lucasin luoma fiktiivinen hahmo, joka esiintyy "Tähtien sota" -elokuvasarjassa. Hän on elokuvasarjan alkuperäisen trilogian, esiosatrilogian sekä useiden oheismateriaalin tarinoiden pääantagonisti, jota esitti pääosin Ian McDiarmid.


title: Palpatine

text: Alkuperäisessä trilogiassa hänet kuvaillaan ikääntyneenä kalpeakasvoisena Galaktisen Imperiumin keisarina ja esiosatrilogiassa Naboon karismaattisena senaattorina, joka valheiden ja manipuloinnin kautta nousee koko Galaktisen tasavallan ylikansleriksi.


title: Palpatine

text: Hän näytti ensin hyväntahtoiselta poliitikolta ja demokratian tukijalta ennen nousemista keisariksi, mutta olikin todellisuudessa sithin musta valtias Darth Sidious, osa Voiman pimeän puolen käyttäjien muodostamaa järjestöä, joiden luultiin olleen hävitetty jo vuosituhannen ajan. Sidiousina, hän aloittaa Kloonisodat, tuhoaa lähes kaikki jedit, ja muuttaa Tasavallan Imperiumiksi. Hän houkuttelee Anakin Skywalkerin palvelemaan hänen rinnallaan nimellä Darth Vader. Lopulta Luke Skywalker tekee lopun Palpatinen valtakaudesta. Palpatinen vahvin hyökkäys on tunnettu nimellä Sheev Spin.


title: Palpatine

text: Palpatine ei esiinny alkuperäisessä vuoden 1977 "Tähtien sota" -elokuvassa, mutta suurmoffi Tarkin mainitsee hänet Galaktisen Imperiumin hallitsijana Darth Vaderin ja muiden Kuolemantähden upseereiden kanssa käytävässä kokouksessa. Tarkin selittää, että Kapinaliiton kasvavan tuen vuoksi Palpatine oli hajottanut Imperiumin senaatin ja antanut kaiken senaattoreille kuuluneen vallan keisarillisille sektorikuvernööreille, moffeille.


title: Palpatine

text: Palpatine tekee ensiesiintymisensä elokuvassa "Imperiumin vastaisku" holograafisessa muodossa. Hän paljastuu Darth Vaderin sith-mestariksi ja kertoo tälle Luke Skywalkerin olevan vaarallinen uhka Imperiumille, ja ettei Lukesta saisi tulla jediä. Vader ehdottaa Luken käännyttämistä Voiman pimeälle puolelle.


title: Palpatine

text: "Jedin paluussa" Palpatine nähdään, kun hän saapuu seuraaman toisen Kuolemantähden rakennustöiden viimeisiä vaiheita. Hän on vakuuttunut siitä, että hän ja Vader onnistuvat käännyttämään Luken pimeälle puolelle varsinkin sen jälkeen, kun tämä on paljastunut Vaderin pojaksi. Vaderin tietämättä Palpatine kaavailee Lukesta itselleen uutta oppilasta (vastaavasti Vader itse paljasti "Imperiumin vastaiskussa" aikovansa syrjäyttää keisarin, hallitakseen galaksia Luken kanssa). Kun Vader tuo Luken mestarinsa eteen, Palpatine yrittää houkutella nuoren jedin puolelleen käyttämällä syöttinä tämän ystäviä, jotka olivat langenneet hänen ansaansa. Tämä johtaa valosapelitaisteluun, jossa Luke voittaa Vaderin ja katkaisee tämän valosapelia pitävän käden. Palpatine käskee Lukea tappamaan Vaderin ja ottamaan tämän paikan. Kun Luke kieltäytyy tappamasta isäänsä, raivostunut Palpatine yrittää hitaasti kiduttaa hänet kuoliaaksi Voimasalamoilla. Vader ei kuitenkaan kyennyt katselemaan poikansa kärsimystä ja tappoi Palpatinen heittämällä tämän Kuolemantähden reaktorikuiluun.


title: Palpatine

text: Elokuvassa "" Palpatine on keski-ikäinen Naboon senaattori Galaktisen tasavallan senaatissa. Darth Sidiousina hän taivuttelee korruptoituneen Kauppaliiton piirittämään Naboon. Naboon kuningatar Padmé Amidala lähtee Coruscantille pyytämään neuvoja Palpatinelta, aavistamatta tämän olevan saarron takana. Kun avunpyyntö senaatille viivästyy byrokraattisista seurauksista, Palpatine suostuttelee kuningattaren ehdottamaan äänestystä uuden ylikanslerin valitsemisesta Finis Valorumin tilalle.


title: Palpatine

text: Kun Amidala yrittää vallata Naboon takaisin, Sidious lähettää sith-oppilaansa Darth Maulin vangitsemaan kuningattaren. Vaikka Kauppaliitto pysäytetään ja Maul häviää valosapelitaistelun Obi-Wan Kenobia vastaan, Palpatine valitaan Tasavallan uudeksi ylikansleriksi. Palatessaan Naboohon Palpatine ilmaisee yhdeksänvuotiaalle Anakin Skywalkerille seuraavansa tämän uraa ”suurella mielenkiinnolla”.


title: Palpatine

text: Elokuvassa "" Palpatine on ollut kanslerina jo kymmenen vuotta. Perustuslaillisten aukkojen takia hän on onnistunut olemaan virassaan tavanomaista virkakautta pidempään. Hän jatkaa tapahtumien kulun ohjaamista Darth Sidiousina valitsemalla uudeksi sith-oppilaakseen kreivi Dookun, joka saa tehtäväkseen johtaa Tasavallasta eroamiseen pyrkivää separatistijärjestöä nimeltä Yhdistyneiden aurinkokuntien konfederaatio.


title: Palpatine

text: Separatistien rakentaessa salaa taisteludroidien armeijaa, Palpatine käyttää tilaisuutta hyväksi saadakseen hätävaltuudet. Esittäen hyväksyvänsä valtuudet vastentahtoisesti ja lupaavansa palauttaa vallan senaatille kriisin päätyttyä, hän valtuuttaa jedimestari Sifo-Dyasin salaa tilaaman kloonatuista ihmissotilaista luodun armeijan, jonka olemassaolon Obi-Wan Kenobi oli saanut selville ja paljastanut muille jedeille separatistikriisin aikana. Tämä toimii alkuna Kloonisodille, ja galaksin ajauduttua sotaan Sidiousin toiveiden mukaisesti Dooku toimittaa hänelle salaiset suunnitelmat uudesta superaseesta.


title: Palpatine

text: Elokuvassa "" kreivi Dooku ja separatistien droidiarmeijoiden ylipäällikkönä toimiva kenraali Grievous ovat kidnapanneet Palpatinen, osana hänen alter egonsa Darth Sidiousin suunnitelmaa. Jedit Obi-Wan Kenobi ja Anakin Skywalker saapuvat Grievousin lippulaivalle pelastamaan kanslerin, ja kohtaavat kreivi Dookun. Taistelun päätteeksi Anakin tappaa Dookun kylmäverisesti Palpatinen vaatimuksesta. Palpatine pakenee pelastajineen takaisin Coruscantiin. Palpatinen lähes diktatuurimainen asema huolettaa jedineuvostoa, joka pelkää, ettei kansleri aio sodan jälkeen luovuttaa valtuuksiaan takaisin senaatille. Epäilyt kasvavat, kun Palpatine nimittää Anakinin omaksi edustajakseen jedineuvostoon. Neuvosto hyväksyy nimityksen, mutta ei myönnä Anakinille jedimestarin arvoa ja käskee tätä vakoilemaan Palpatinea. Anakin paljastaa tämän Palpatinelle. Palpatine, joka tietää Anakinin nähneen näkyjä vaimonsa Padmé Amidalan kuolemasta lähestyvässä synnytyksessä, kertoo tarinan sith-lordista nimeltä Darth Plagueis, joka kykeni luomaan elämää Voiman avulla. Pian Palpatine paljastaa Anakinille olevansa Darth Sidious ja lupaa auttaa Padmén pelastamisessa.


title: Palpatine

text: Anakin kertoo Palpatinen petoksesta jedimestari Mace Windulle. Windu ja jedimestarit Agen Kolar, Seasee Tiin ja Kit Fisto lähtevät pidättämään Palpatinen ja viemään tämän senaatin eteen tuomittavaksi. Palpatine ottaa kuitenkin esiin valosapelinsa ja surmaa Kolarin, Tiinin ja Fiston vain muutamassa sekunnissa. Kaksintaistelussa Windu riisuu Palpatinen aseista ja torjuu tämän Voimasalamat, jotka takaisin kimmonneina rumentavat Palpatinen kasvot kalpeiksi ja ryppyisiksi, samanlaisiksi kuin alkuperäisessä trilogiassa. Anakin tulee väliin ja katkaisee Windun käden, mikä antaa Palpatinelle mahdollisuuden tappaa jedimestari. Anakin vannoo uskollisuutta Palpatinelle, joka tekee hänestä uuden oppilaansa nimeltä Darth Vader.


title: Palpatine

text: Palpatine antaa kloonisotilaille käskyn 66 kääntyä jedikenraalejaan vastaan ja tuhota nämä. Hän käskee Vaderia tappamaan kaikki Jeditemppeliin jääneet jedit ja salamurhaamaan kaikki separatistijohtajat planeetta Mustafarilla. Palpatine pitää senaatissa hätätilakokouksen, jossa hän uskottelee jedien yrittäneen syöstä hänet vallasta. Hän julistaa Tasavallan muuttuneeksi Imperiumiksi ja otti tittelin keisari. Mestari Yoda haastaa Palpatinen kaksintaisteluun senaatintalossa. Kamppailu päättyy pattitilanteeseen, jolloin Yoda pakenee senaattori Bail Organan avustuksella ja Palpatine matkustaa Mustafariin, aistien uuden oppilaansa olevan vaarassa. Mustafarilta hän löytää Vaderin, joka oli vammautunut kaksintaistelussa Obi-Wania vastaan. Palpatine vie hänet Coruscantissa sijaitsevaan lääkintäkeskukseen, missä Vaderin tuhoutuneet ruumiinosat korvataan kyberneettisillä implanteilla, ja hänelle puetaan musta haarniska. Palpatine kertoo Vaderin vihapäissään tappaneen Padmén, mikä musertaa hänen oppilaansa täysin. Lopussa hän seuraa Vaderin ja Tarkinin ohella alkuperäisen Kuolemantähden rakennustöitä.


title: Palpatine

text: Vuoden 2008 animaatioelokuvassa "" (sijoittuu "Kloonien hyökkäyksen" ja "Sithin koston" väliin), Darth Sidious ja separatistit kehittävät salajuonen, jossa kreivi Dooku kaappaa Jabba the Huttin pojan Rottan ja lavastaa jedit syyllisiksi. Sillä välin, Palpatine ehdottaa Tasavallalle liittoutumista huttien kanssa. Vaikka Anakin Skywalker ja hänen uusi padawaninsa Ahsoka Tano estävät heidän aikeensa, lopputulos sopii Palpatinen päämäärään: Jabba lupasi huttien hyperavaruusreitit Tasavallan käyttöön.


title: Palpatine

text: Elokuvaa seuranneessa , Palpatine jatkaa ylikanslerin asemassa pitäen yhä sith-henkilöllisyytensä näkyvillä pelkkien hologrammien kautta. Toisella tuotantokaudella, Sidious palkkaa palkkionmetsästäjä Cad Banen soluttautumaan jeditemppeliin varastamaan holocronin. He ottaa arvokkaan Kyber-muistikristallin, joka sisältää tuhansien Voimalle herkkiä olevien lasten – jediritarikunnan tulevaisuuden – nimet eri puolilta galaksia. Suunnitelman viimeinen vaihe oli tuo neljä Voimalle herkkää lasta Sidiousin salaiseen laitokseen Mustafarilla. Anakin ja Ahsoka estivät aikeet toistamiseen, mutta Bane pakeni ja kaikki Sidiousiin viittaavat todisteet oli hävitetty. Viidennellä tuotantokaudella, Sidious matkustaa henkilökohtaisesti Mandaloreen kohtaamaan entisen oppipoikansa Darth Maulin ja tappoi Savage Opressin ennen kuin kidutti Maulia, sanoen, että hänellä on tälle vielä käyttöä. Kuudennella ja viimeisellä tuotantokaudella, Sidious yrittää kaikin keinoin salata suunnitelmansa todellisen luonteen jedeiltä hankkiutumalla eroon kloonisotilaasta nimeltä Fives, joka oli saanut tietää käskyn 66 olemassaolosta. Lisäksi hän käski kreivi Dookua hävittämään kaikki jedimestari Sifo-Dyasiin viittaavat asiat.


title: Palpatine

text: "Tähtien sodan" oheiskirjallisuudessa, Palpatinesta on kerrottu taustaa ja yksityiskohtia, joita ei esiinny virallisessa jatkumossa.


title: Palpatine

text: Oheiskirjallisuudessa esiintyy muutamia Palpatinen sukulaisia. Näistä tunnetuimmat ovat Palpatinen poika, kolmisilmäinen mutantti Triclops epäsuositusta "Jedi Prince" -kirjasarjasta. Saman kirjasarjan päähenkilö on Palpatinen lapsenlapsi, Triclopsin poika Ken. Ideaa Palpatinen lapsesta pidettiin niin omituisena, että Triclops, Ken ja muut kirjasarjan esittelemät hahmot eivät ole esiintyneet muussa oheiskirjallisuudessa. Lisäksi "Boba Fett: Salvage" -sarjakuva mainitsee Palpatinen serkun Volpaun, ja "Dark Side Sourcebook" -tietoteoksessa kerrotaan keisarin kaukaisesta sukulaisesta Ederlathh Pallopidesistä.


title: Palpatine

text: Sithlordina Palpatine halusi tuhota jedit, mutta keisariksi noustuaan hän värväsi pimeälle puolelle langenneista mustista jedeistä henkivartijoita, salamurhaajia ja vakoojia keisarikunnan palvelukseen. Hän myös koulutti itselleen palvelijoita Voimalle herkistä ihmisistä. Näistä merkittävimpiä olivat muiden muassa jedimestari Jorus C’baothin mielipuolinen klooni Joruus C’baoth, salamurhaaja Mara Jade, ”pimeän puolen profeetta” Kadann ja entinen palkkasoturi Sedriss.


title: Palpatine

text: Imperiumin alkuaikoina Palpatine rakensi lähellä galaksin keskusta sijaitsevalle Byss-planeetalle salaisen piilopaikkansa. Hänen suorittamien kokeiden seurauksena Byssin ekosysteemi alkoi kehittyä Voiman pimeän puolen ympärille. Palpatinella oli Byssissä Sedrissin johtama mustan jedin eliittiryhmä, johon kuuluivat Sedrissin ohella Baddon Fass, Vill Goir, Kvag Gthull, Zasm Kath, Krdys Mordi, Xecr Nist, Kam Solusar ja Tedryn-Sha. Keisarin viimeiseen kuolemaan mennessä kaikki ryhmän jäsenet olivat saaneet surmansa, lukuun ottamatta Xecr Nistiä (joka joutui Uuden tasavallan vangiksi ja menehtyi vankilassa) ja Kam Solusaria (jonka Luke Skywalker käännytti takaisin valoisalle puolelle).


title: Palpatine

text: Imperiumi syrji suorastaan rasistisesti avaruusolentoja, mutta Palpatine itse tuskin inhosi muukalaisolentoja, koska kanslerina ollessaan hänen neuvonantajiinsa kuuluivat muiden muassa chagrialainen Mas Amedda, umbaralainen Sly Moore sekä rodialainen Dar Wac. Lisäksi hänen ensimmäinen sith-oppilaansa Darth Maul oli Iridonialta kotoisin oleva zabrak. Palpatine myös suosi kyvykästä, sini-ihoista ja punasilmäistä chiss-humanoidi Mitth’raw’nuruodoa, josta sittemmin tuli yksi imperiumin nerokkaimmista strategikoista, suuramiraali Thrawn.


title: Palpatine

text: Oheiskirjallisuuden mukaan Palpatine ei oletettavasti pitänyt naisista, minkä vuoksi Imperiumin sotavoimat koostuivat miltei kokonaan miespuolisista henkilöistä, enimmäkseen ihmisistä. Harvoja naispuolisia hahmoja keisarikunnan sotavoimissa olivat Kevin J. Andersonin keksimä amiraali Daala, Marvelin julkaisemissa "Tähtien sota" -sarjakuvissa nähty kapteeni Plikk sekä Michael A. Stackpolen luoma keisarillisen tiedustelupalvelun johtaja Ysanne Isard. Tosin "Kloonien hyökkäyksessä" ja "Sithin kostossa" esiintynyt Palpatinen henkilökohtainen avustaja Sly Moore oli naispuolinen.


title: Palpatine

text: Cam Kennedyn piirtämä ja Tom Veitchin käsikirjoittama "Dark Empire" -sarjakuva vuodelta 1991 paljastaa, että Endorin taistelun ja toisen Kuolemantähden räjähdyksen jälkeen Palpatinen henki jäi vaeltamaan yksinäisenä pitkin galaksia, kunnes se asettui erään palvelijansa, mustan jedin Jeng Drogan ruumiiseen. Drogan avulla Palpatine pääsi Byssiin, missä hänen henkensä asettui nuorekkaaseen klooniruumiiseen. Sarjakuvan mukaan Palpatine oli galaktisen sisällissodan aikana oppinut huijaamaan kuolemaa käyttämällä pimeää puolta ja ”irrottamalla” henkensä kehostaan, minkä jälkeen hän voisi jälleensyntyä geneettisestä materiaalistaan luodussa klooniruumiissa.